ССВ фуқароларни ҳушёрлика чақирди | Qalampir.uz\nССВ фуқароларни ҳушёрлика чақирди\nЖамият\t22 Май 21:15 14127\nСўнгги кунларда Навоий ва Самарқанд вилоятида аҳоли ўртасида коронавирусга чалиниш ҳолатлари аниқланмоқда. Шу сабаб, бугун, 22 май куни Соғлиқни сақлаш вазирлиги аҳолини ҳушёрликка чақириб, баёнот билан чиқди.\n“Ҳамон юртимизда коронавирусни юқтирганлар аниқланмоқда. Жумладан, бугун кун давомида коронавирус инфекцияси аниқланганлар 61 нафарни ташкил қилмоқда. Хавотирли жиҳати, улардан 39 нафари аҳоли орасида қайд этилган бўлса, улардан 24 нафари Самарқанд, 15 нафари эса Навоий вилоятларига тўғри келмоқда. Ҳозирда ушбу беморлар билан мулоқотда бўлган барча фуқаролар белгиланган тартибда қатъий карантинга олинган“, дейилади вазирлик баёнотида.\nМаълум қилинишича, айни пайтда Навоий вилоятида 66 нафар коронавирусга чалинган беморлар қайд этилиб, уларнинг барчаси ушбу ҳудудда касалликка чалинган, уларнинг орасида хориждан келганлар йўқ. Шундан 2 нафари соғайган бўлса, қолган 64 нафари даволанмоқда. Навоий вилояти бор йўғи 3 фоиз соғайиш кўрсаткичи билан касалликдан даволаниш бўйича мамлакатимизда энг сўнгги ўринда бормоқда. Ваҳоланки, мамлакатда соғайиш кўрсаткичи 81 фоиздан ошган.\nШундан келиб чиққан ҳолда, Навоий вилояти, шунингдек, бошқа коронавирус инфекциясига чалинганлар аниқланаётган бошқа ҳудудларда карантин қоидаларини кучайтириш, Миллий гвардия, Мудофаа ва Ички ишлар вазирлиги ходимлари ҳамда маҳаллий ҳокимлик вакиллари билан биргаликда коронавирус инфекцияси тарқалишининг олдини олиш, беморларни самарали даволаш ҳамда карантиндаги фуқароларни тиббий кузатувга олишни янада самарали йўлга қўйиш борасида изчил фаолият олиб борилмоқда.\n“Айни ҳолатда нафақат Навоий ёки Самарқанд вилоятлари, балки юртимизнинг барча ҳудудларидаги аҳоли ҳам ҳушёр бўлишлари, бундан тўғри хулоса чиқаришлари талаб этилади.\nШунингдек, муборак Рамазон ҳайити байрами арафасидамиз. Ушбу муқаддас кунда гуруҳ-гуруҳ бўлиб, хонадонма-хонадон юришларни чеклаш, турли маросимларни ўтказмасликни қатъий сўраб қолади. Чунки атрофимизда касалликка чалинганлар йўқлигига ҳеч ким кафолат бера олмайди. Демак, сиз ҳам касалликка чалинишингиз, уйга келиб, оила аъзоларингизга юқтиришингиз эҳтимоли катталигини асло унутманг. Бу эса жуда жиддий оқибатларга сабаб бўлиши мумкин.\nКоронавирус юқтириб олишнинг эҳтимолий хавфидан ўзингизни ва яқинларингизни эҳтиёт қилинг“, дейилади вазирлик баёнотида.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Айни вақтгача 3006 кишида коронавирус аниқланди. Касалланганларнинг 2492 нафари соғайган. Бугунгача беморларнинг 13 нафари вафот этган.\n29 Май 17:40 62012\n29 Май 09:48 42512\n29 Май 21:45 41224


Жиззахда ўқувлар | O'zLiDeP\nO‘zLiDeP Жиззах вилоят Кенгаши томонидан партиянинг туман (шаҳар) кенгашлари раисларининг ўринбосарлари, аппарат раҳбарлари, ижрочи котиблар иштирокида “Сайловлар: ғалаба стратегияси ва тактикаси” мавзусида тренерлар ўқиши ташкил этилди.\nШу йил декабрь ойида бўлиб ўтадиган Олий Мажлис Қонунчилик палатаси ҳамда маҳаллий кенгашларга депутатлик сайловларининг мутлақо янгича мезонлар, янгича талаблар асосида ўтиши шубҳасиз. Ҳақ-ҳуқуқини чуқур англаган, давлат ва жамият бошқарувида қатнашиш иштиёқидаги сайловчини қуруқ ваъдалар билан алдаб бўлмайди. Барча жабҳаларда давом этаётган янгиланишлар сиёсий жараёнларни ҳам четлаб ўтгани йўқ. Бу галги сайловлар мамлакатимиз тарихида илк бор Сайлов кодекси асосида ўтказилади.\nO‘zLiDeP Жиззах вилоят Кенгаши мажлислар залида ташкил этилган сиёсий ўқувларда партиянинг ҳудудий кенгашлари мутасаддиларининг сайлов жараёнларига тайёргарлигини кучайтириш, 40 нафар вилоят ва туман тренерларини тайёрлаш масалаларига алоҳида эътибор қаратилди. Ўқувлар жараёнида партия сайловолди дастури ва асосий ғояларининг мазмун-моҳияти, сайловларда самарали қатнашиш усуллари юзасидан билим ва кўникмаларни ошириш, партия фаолиятига замонавий технологияларни жорий этиш ҳамда бошқа бир қатор йўналишлар қамраб олинди.


Ёдгор Саъдиевнинг фикрларига ҳуқуқий баҳо | Azon.uz - Ахборот-таҳлилий портал\n19543 14:04 24.06.2021\nЯқинда ижтимоий тармоқларда Ўзбекистон халқ артисти Ёдгор Саъдиевнинг соқол қўйиш ҳақида фикрлари ёритилган видео Уйчи туман (Наманган вилояти) ҳокимлиги ахборот хизматининг расмий саҳифасида тарқалди. Актёр Уйчи туман ёшлари билан учрашувидаги тадбирда соқол ҳақида ўз мулоҳазаларини билдириши ижтимоий тармоқларда кўплаб норозиликларга сабаб бўлмоқда.\nУшбу нутқда соқол қўйганларга нисбатан “шайтонсоқол” деб таъриф ҳам келтириб ўтилган. "Шайтонсоқол" деган сўз эса нафрат дискурсига ёрқин мисол бўла олади. Нафрат дискурси (ёки тили) – миллати, дини, жинси, ёши, сиёсий қарашлари, ижтимоий-иқтисодий аҳволи, ташқи кўриши, ногиронлиги туфайли муайян киши ёки кишиларга нисбатан нафратни ифодаловчи сўзлардан фойдаланган ҳолда сўзлаш ва бу нафратни қўллаб-қувватлашдир. Бунга ўхшаш нафрат дискурси қанчалик кўп такрорланса, қайси киши ёки кишилар ҳақида айтилган бўлса, у/улар ҳақида нотўғри тасаввурлар пайдо бўлишига, жамиятда у/улар ҳақида қутблашиш келиб чиқишига, ҳатто қон тўкилишига олиб келиши мумкин. Шунинг учун кўпчиликнинг, омманинг олдида гапираётганда сўзларни тўғри танлай билиш зарур.\nЭнди ушбу ҳолатга ҳуқуқий жиҳатдан баҳо берадиган бўлсак, ҳар бир мусулмон инсон учун соқол қўйиш суннат сифатида кўрилганлиги сабабидан аҳамиятли ҳисобланади.\nАйнан соқол қўйиш масаласида Ислом динида қандай ҳукм мавжудлигига аниқлик киритиш мақсадида Ўзбекистон Мусулмонлари идораси томонидан ишлаб чиқилган savollar.muslim.uz савол-жавоб хизматига мурожаат қилдик. Мазкур сайтда соқол қўйиш ҳақида берилган саволларга жавоб бериш асносида Ўзбекистон Мусулмонлари идорасининг веб-сайтидаги «Юзни бактериядан сақлашнинг табиий ва энг яхши усули» сарлавҳали мақолага йўналтирилганини кўриш мумкин. Ушбу мақолада ёзилишича, «соқол қўйиш Пайғамбаримиз соллаллоҳу алайҳи васалламнинг доимий суннатларидандир. Бизнинг ҳанафий мазҳабимизда соқол қўйиш вожиб амал ҳисобланади. У зот соллаллоҳу алайҳи васаллам биз умматларини соқол қўйишга буюрганлар».\nЯъни мусулмонлар соқол қўйишга диннинг кўрсатмаси сифатида қараб, унга амал қилишади. Ҳар бир шахснинг виждон эркинлиги кафолатланиши нафақат, маълум бир динни танлаши мумкинлигини, қолаверса шу диннинг кўрсатмаларига амал қила олиш эркинлигини ҳам билдиради. Бу ҳолат 1991 йил 30 сентябрда Ўзбекистон Республикаси Олий совети томонидан ратификация қилинган Инсон ҳуқуқлари Умумжаҳон декларацияси 18-моддасида ҳам ўз аксини топган. Шунингдек, “Виждон эркинлиги ва диний ташкилотлар тўғрисида”ги қонуннинг 4-моддасининг 1-қисмига кўра, Ўзбекистон Республикаси фуқаролари динга муносабатидан қатъи назар қонун олдида тенгдирлар. Расмий ҳужжатларда фуқаронинг динга муносабати кўрсатилишига йўл қўйилмайди. Фуқароларнинг динга муносабатига қараб уларнинг ҳуқуқларини ҳар қандай чеклаш ва уларга бевосита ёки билвосита имтиёзлар белгилаш, душманлик ва адоват уйғотиш ёхуд уларнинг диний ёки даҳрийлик эътиқоди билан боғлиқ ҳис-туйғуларини ҳақоратлаш қонунда белгиланган жавобгарликни келтириб чиқариши таъкидланган. Ўз навбатида актёр томонидан мусулмонларнинг соқол қўйишига нисбатан айтилган фикрларига фуқароларнинг диний эътиқодлари билан боғлиқ туйғуларини ҳақоратлаш деб баҳо бериш мумкин.\nЭътиборли жиҳати шундаки, фуқароларнинг диний эътиқоди билан боғлиқ ҳис туйғуларини ҳақоратлаш Ўзбекистон Республикаси Жиноят кодекси 156-моддаси 2-қисми (диний эътиқодига ёки дахрийлигига қараб, фуқароларнинг ҳис-туйғуларини ҳақоратлашга қаратилган қасддан қилинган ҳаракатлар)га кўра икки йилдан беш йилгача озодликни чеклаш ёхуд беш йилгача озодликдан маҳрум қилишни назарда тутувчи жиноий жавобгарлик келтириб чиқаради.\nТўғри, ҳар бир фуқаро ўзининг сўз эркинлиги каби конституциявий ҳуқуқига эга. Аммо бир шахснинг ҳуқуқлари бошқа шахснинг ҳуқуқлари бошланган чегарада тугайди, яъни сўз эркинлиги бошқа фуқароларнинг ҳуқуқ ва манфаатлари дахл қилиб бошлаган жойда чекланади. Хусусан, актёр томонидан билдирилган фикрлар фуқароларнинг диний эътиқод билан боғлиқ ҳис туйғуларини ҳақоратлаб, сўз эркинлигининг ҳақиқий чегарасидан ўтиб кетмоқда.\nЮқоридагиларга асосланган ҳолда ҳар бир жамият аъзосини ўз ҳуқуқ ва манфаатларидан оқилона фойдаланиб, бошқаларнинг манфаатларига зарар етказмасдан намунали фуқаро бўлишга чақириб қоламиз.\nAzon.uz ахборот-таҳлилий портали таҳририяти\nЁдгор Саъдиев соқол ҳуқуқий таҳлил Махсус


Ҳиндистон ва Покистон. Уйқудаги урушнинг уйғониши - Hidoyat.uz\nАсосий саҳифа Мақолалар Ҳиндистон ва Покистон. Уйқудаги урушнинг уйғониши\nЧоп этилди Noyabr 4, 2019 Ҳиндистон ва Покистон. Уйқудаги урушнинг уйғонишиda fikr bildirishni o'chirish\nНарендра Моди Ҳиндистонда ҳокимият тепасида бўлган даврда Кашмирда вазият анча ёмонлашди. Тинч аҳоли вакиллари орасида қурбонлар сонининг кўпайиши, исёнчилар авлодининг ўзгариши, минтақада кучайиб бораётган зиддият,ушбу можаронинг айрим факторларидир.\nКашмир можароси – вақти-вақти билан эътиборга олинадиган ва узоқ вақтдан бери давом этаётган тўқнашув. 2019 йил 14 феврал куни Пулвама туманида полициячиларни олиб кетаётган автобусга ҳужумни Кашмирдаги террористик ташкилот “Жаиш Муҳаммад” ўз зиммасига олди. Ҳиндистон полициясининг 45 ходимининг ўлими, яна бир бор Жанубий Осиёда уруш бўёқларнинг кучайишига олиб келди.\nКўпчилик Ҳиндистон ва Покистон ўртасидаги адоватнинг марказий ўқи сифатида тан олинадиган Кашмир муаммоси ҳал қилинса, икки давлат ўртасидаги ёмон муносабатлар тугашига ишонади. Аммо бу бироз содда нуқтаи назар. Ҳар бир мамлакатнинг миллий ривоятлари қарама-қарши версиялар атрофида айланади ва Кашмир резолюцияси бу икки мамлакатнинг ҳар бири, янги ривоят асосида ўзларининг миллий ўзига хослигини ўзгартиришлари кераклигини англатади. Бу мумкин бўлган, аммо жуда мураккаб нарса.\nМожаро тарихига назар\nВақт ўтиши билан шиддат билан ўзгариб турадиган ушбу можаро 1947 йилдан бери, яъни Ҳиндистон бўлинган йил ва ушбу ҳудуд атрофида Деҳли ва Исломобод ўртасида биринчи уруш бошланганидан бери давом этмоқда. Исёнчилар 1988 йилда Кашмирда ҳаракат қила бошлаганларидан бери қарама-қаршилик 45000 га яқин одамнинг ўлимига сабаб бўлди. Советлар Афғонистонга бостириб кирганидан кейин, Покистонда Кашмирдаги нотинчликлардан Ҳиндистонга қарши фойдаланиш учун имкониятлари пайдо бўлганидан бери, зўравонликнинг ўсиши кузатилмоқда.\nПокистоннинг ҳарбий ва разведка кучларининг ҳаракат ўқи, Ҳиндистон хавфидан фойдаланган ҳолда айланмоқда. “Кашмир Покистоннинг бир қисми бўлиши керак, чунки бу ерда мусулмонлар кўпчиликни ташкил қилади” деган тасаввур улар учун абсолют ҳақиқатдир. Ушбу ҳудуд атрофида учта урушни ютқазганига қарамай, Исломобод бир неча исёнчи ва террорчи гуруҳлар орқали урушни тўхтатмайди. Ўз навбатида, Ҳиндистон минтақани қуролсизлантирмайди ва ундан воз кечмайди. Манбаларга кўра, Жамму ва Кашмирда 500000 дан 800000 гача аскар тўпланган.\n2004 йилга келиб, можаро бартараф этилганга ўхшаган эди. Ҳиндистоннинг ўша пайтдаги бош вазири Атал Биҳари Важпай ва Покистон президенти ва армиясининг қўмондони Парвез Мушарраф 2003 йил ноябр ойида биринчи расмий сулҳни имзоладилар. Бу сулҳ алоқа тармоқларининг тикланиши (фуқаролик ва тижорат) Ҳиндистон бўлинганида ўчган, зиддиятни ҳал қилиш умиди учқунини ёқди.\nАммо сулҳ имзолангандан бери чегара ёки кузатув чизиғидаги қоидабузарликлар одатий ҳол бўлиб қолди. Икки мамлакат армиялари ўртасидаги ҳужумлар доимий фуқаролик ва ҳарбий қурбонларга олиб келди. Ҳиндистон бош вазири Манмохан Сингх ва Покистон президенти Осиф Али Зардори ҳукумати даврида зиддият тинчланди ва оғзаки жанглар ҳам кескин камайди. Имо-ишоралар ва ёндошувга қарамай, чегарадаги отишмаларни тўхтатиш ёки ушбу ҳудудда кундан-кунга тартибсизликларни келтириб чиқарадиган норозилик намойишларини тўхтатишга дипломатия эриша олмади. 2008 йилда ҳинд ибодатхонаси Шри Амарнатхга туташ ерларга имтиёзлар берилиши эълон қилиниши, кўплаб намойишлар ва тинч аҳолига нисбатан шафқатсиз қатағонларга сабаб бўлди. 2010 йилдаги норозилик намойишлари айниқса долзарб бўлган, ўшанда хавфсизлик кучлари 112 кишининг ўлимига сабаб бўлган эди.\nМоди йиллари: Қизил рангдаги Кашмир\nАгар сайловларда ғалаба қозонса, Кашмирни ривожлантиришга кўпроқ сармоя киритишни ваъда қилган Нарендра Моди, 2014 йил май ойида Ҳиндистоннинг марказий ҳукуматини қабул қилди. Халқаро миқёсда унинг иқтисодий эркинлаштиришга мойиллиги ва ҳушёрлиги туфайли оптимизм мавжуд эди. У 2002 йилда мусулмонларга қарши жанжаллар пайтида Гужарат штатининг губернатори бўлган. Дарҳақиқат, Ҳиндистонда умумий қўрқув исломофобик риторика ва гуруҳлар ўртасидаги қутблашиш эди. Ҳинду қадриятлари ҳинд миллатчилигини, ҳинд динининг қадриятлари асосида аниқлашга қаратилган.\nИлк бор БЖП (Бхаратия жаната парти) партияси 2014 йилда Жаммуда (асосан ҳиндлар) ўтказилган сайловларда ғалаба қозонган, Кашмир водийсидаги (асосан мусулмон) овозлар эса Муфуба Муфти бошчилигидаги Халқ Демократик партиясига (ХДП) берилган. БЖП ва ХДП бошқарув учун коалиция тузишда давом этдилар, аммо ҳар бир тузилма ўзларининг ҳинду ва мусулмон кўпчиликлари туфайли, қарама-қарши икки минтақада қутблашган мазҳаблараро сиёсат олиб боришди.\nМоди Кашмирга энг кўп ташриф буюрган бош вазирлардан бири. 2014 йил октябр ойида ҳиндларнинг Дивали фестивалида бўлганида, у сентябр ойида рўй берган тошқинлардан жабрланганларга ёрдам бериш учун катта сармоя ваъда қилди. Жами 460 одам ўлими ва миллионлаб одамларнинг кўчирилишига сабаб бўлган тошқиндан сўнг, одамлар вазиятни яхшилаш учун катта куч сарфлашни талаб қилишган. Ёрдам аҳолининг катта қисмига етиб бормади ва тартибсиз ташкил қилинган эди. Бу Моди учун ёмон старт бўлди, унинг Кашмирга ташрифлари айирмачи гуруҳлар томонидан уюштириладиган иш ташлашлар ва норозиликлар билан кутиб олинадиган бўлди.\nЖамму ва Кашмирнинг иқтисодий ўсиши юқори ва ҳатто Ҳиндистонникидан ҳам юқори эди. (2012 ва 2013 йиллар оралиғида 12% га нисбатан 15%) аммо бойлик кам сонли кишилар орасида тақсимланган. Кашмирда аҳоли жон бошига даромад (4650 АҚШ доллари) миллий даромаддан (6375 АҚШ доллари) анча паст эди, гарчи қашшоқлик чегарасида яшайдиганлар фоизи паст бўлсада. (10,35% га қарши Ҳиндистон бўйича 21,02%). Иқтисодиётнинг энг кўзга кўринган секторлари орасида қишлоқ хўжалиги, музликлардан олинадиган сув ресурслари (иқлим ўзгариши оқибатида) ва туризм саналади. Аммо кашмирлик ёшларнинг аксарияти кўчиб кетмоқдалар, чунки зиддият зўравонликдан бошқа ҳаётни ривожлантиришга тўсқинлик қилади.\nКашмир водийсининг хавфсизлигини яхшилаш бўйича ҳукуматнинг ҳаракатсизлиги оқибатида қўзғолонлар ва ҳукуматга қарши намойишлар кўтарилди ва бу ҳудуд янада қутбланди. Ҳукумат коалицияси 2018 йил июнида парчаланиб кетди. БЖП ундан чиқиб кетди, бу Муфтини истеъфога чиқишга мажбур қилди. Беқарорлик иқлимига дуч келган Деҳли маъмурияти, олти ой давомида Жамму ва Кашмирни бевосита назоратга олди. Ушбу даврдан кейин Деҳли яна бир йил узайтирилиши мумкин бўлган фавқулоддаги ҳукумат формуласини қўллади.\nШунингдек, Моди ҳукумати даврида тинч аҳоли қурбонларининг кўпайиши натижасида тубдан этник-миллатчи бўлган янги авлод ёшларини, Кашмирнинг мустақиллиги ёки унинг Покистонга қўшилиши бўйича ҳудудий кун тартибга эга бўлган исёнга қўшилишларига туртки бўлди. Лекин бу ерларда ИШИД каби террористик гуруҳларнинг тарқалиши қийин, гарчи унинг эстетикаси исёнчиларнинг янги авлодини қамраб олган бўлсада. Атроф-муҳит, ҳудуд ва чегаралар юқори даражада ҳарбийлаштирилиш орқали кучли назорат остида бўлишини ҳисобга олсак, унинг мавжудлиги мураккаблашади. Бошқа томондан, минтақада Ал Қоиданинг иштироки бор. Айман ал-Завоҳирий 2014 йил сентябр ойида ўз ташкилотининг Жанубий Осиё учун “филиали“ очилишини эълон қилди. У ўз нутқида Кашмирни ва Совет Иттифоқининг Афғонистонга бостириб кирган пайтида фаолият юритган турли хил исёнчи гуруҳлар раҳбарларини эслади.\nМожаро эволюцияси бўйича энг ташвишланарли нарса шундаки, дунёнинг бошқа минтақаларида бўлгани каби тинч аҳоли орасида қурбонлар сони кўпаймоқда. Моди ҳукумати даврида жангарилардан бўлган қурбонлар 2.44% га (2017-18) камайди, исёнчилар ва тинч аҳолининг қурбонлари мос равишда 42% ва 167% га ошди. Аслида, кескинлик БЖПнинг оғзаки жанглари билан бир қаторда ўсди. 2018 йил сўнги ўн йил ичида энг зўравон йил бўлди. Пулвама ҳужумидан кейин Моди, террористларни жазоловчи сифатида намоён бўлди ва қаттиқ қўллик кўрсатди. Унинг сайловчилари ва партияси аъзолари қасос олишни талаб қилишди ва Бош вазир Кашмирдаги навбатдаги можародан мумкин қадар сайловлар учун катта фойда олди. У ўзини кучли лидер ва ҳақиқий ватанпарвар эканлигини исботлаган холда қайта сайланди. Аммо Ҳиндистонда адолатни, озодликни ва яшаш шароитларини яхшилашни талаб қиладиган бутун бир водий бор. БЖП қонунчилигининг яна беш йиллик фаолияти можаронинг янада авж олишига ҳисса қўшиши мумкин.


Камбағалликка қарши курашаётган сўзана. Нуроталик ҳунарманд билан суҳбат - Daryo\n08:20, 15.09.2020 16638\nКамбағалликка қарши курашаётган сўзана. Нуроталик ҳунарманд билан суҳбат\nБугун Ўзбекистон ҳунармандлари нафақат ўз соҳасини ривожлантириш, балки оилаларни камбағалликдан чиқаришга ҳам астойдил ҳаракат қилмоқда. Нуроталик устазода каштачи Гулмира Исломова ҳам ўз ҳунар сир-асрорларини ўргатиш орқали «устоз-шогирд» анъанасини давом эттиришдан ташқари, кўплаб янги иш ўринларини ҳам яратмоқда. «Дарё» мухбири Навоий вилоятига қилган сафари мобайнида ҳунарманд бошқариб келаётган «Нур сўзана» миллий каштачилик корхонасида бўлиб, репортаж тайёрлади.\nФото: Гулмира Исломованинг шахсий архивидан\nМомомерос ҳунар давомчиси\nНурота каштачилиги азалдан кенг ривожланиб, Европада ҳам довруғ қозонган. Бу туманда момомеросни ардоқлаб келаётган сулола вакиллари кўпчиликни ташкил этади. Гулмира Исломовага ҳам сўзана тикиш момомерос ҳунар. У Нурота каштачилиги анъанасини давом эттираётган бешинчи авлод вакили.\n«Ақлимни танибманки, қўлимда игна билан меҳнатдаман, изланишдаман. Кичкиналигимдан бувим ва онамнинг кўмагида каштачиликнинг ўзига хос нозик ҳамда мураккаб сирларини ўргандим. Мактаб даврида ҳам дарс машғулотларидан сўнг тикиш билан шуғулланардим. Ёшим улғайган сари бу мафтункор оламсиз яшолмаслигимни тушундим. Чунки миллий ҳунармандчилигимизнинг ушбу йўналиши менга завқ бағишлайди, ишлаган сайин илҳом келаверади.\nСулола давомчиси сифатида каштачиликни янада кенг оммалаштириш ниятида тадбиркорлик фаолиятини бошлашга қарор қилдим. 2017 йили «Нур сўзана» миллий каштачилик корхонасига асос солдик. Ҳозир бу ерда ўттиздан зиёд турдаги маҳсулот ишлаб чиқарилмоқда. Аёллар костюми, дастурхон, ёстиқ, кўйлак, сўзаналарни деярли буюртма асосида тикамиз. Маҳсулотларимизнинг барчаси қўл меҳнати билан яратилади. Кашталарга ишлатиладиган ипларни ҳам қадимий услубда ўзимиз тайёрлаймиз.\nОнам «Сўзаналаринг чиройли чиқишини истасанг, фақат яхши нарсалар ҳақида ўйла, аъло кайфиятда иш бошла, унга қалб қўрингни, бор меҳрингни бер, шунда тиккан кашталаринг инсонлар қалбини забт этади», деб тез-тез такрорлайдилар. Бу эса менга куч бериб, янада зийрак бўлишга чорлайди, деди ҳунарманд.\n«Юзлаб хотин-қизларни ишли қилдик»\nМиллий ҳунармандлик санъатининг фаол тарғиботчиси ҳисобланган «Ҳунарманд» уюшмаси аъзосининг кашталарида нафислик, ўткир ва ёрқин ранглар акс этади, нақшлар хилма-хиллиги кишини тўлқинлантиради. У ўз меҳнат маҳсулларида миллий каштачилик ва сўзана санъатида ўсимликсимон ва гуллар тасвири туширилган нақш композицияларини кенг қўллайди, анор, аноргул, бодомгул сингари офтоба нақшлар бардавомлигини таъминлашга эътибор қилади. Унинг айтишича, кашталардаги анор, бодом шаклли нақшлар серфарзандлик, бахт, меҳр-муҳаббат, тотувлик маъноларини англатади.\n«Оилавий корхонамизда 250 нафарга яқин хотин-қизлар иш билан банд. Ишчиларим орасида 5 ёшли қизалоқлар-у 70 ёшли момолар ҳам бор. Аксарияти маҳсулотни уйида тайёрлайди. Ҳар бир маҳалладаги ишончли вакилимизга хом ашёларни ҳам, ойлик маошларни ҳам ҳисоб-китоб асосида топширамиз. Улар эса ҳудудидаги ишчиларимизга вақтида тарқатиб чиқади.\nҲар бир ишчи ҳаракатига, қилган ишига яраша маблағ топади. Ҳунар ўрганишни энди бошлаганлар, қизчалар ва кекса онахонлар бир ойда 600-700 минг сўм, ўрта ёшдаги чаққон тикувчилар эса бир миллион сўмдан кўпроқ маош олади. Улардаги оила бюджетига қўшимча даромад қўшишга қизиқиш, интилишни кўриб, жуда хурсанд бўламан. Энг асосийси, каштачилик авлоддан-авлодга анъана бўлиб келмоқда, қадриятларимиз қадрланяпти», — деди у.\nЙилига 5-6 минг АҚШ доллар соф фойда\n«Нур сўзана» корхонасида ишлаб чиқарилаётган маҳсулотларга ички ва ташқи бозорда эҳтиёж йилдан йилга ўсиб боряпти. Айниқса, кейинги йилларда табиий буюмларнинг жаҳон бозорида савдоси анча чаққон. Хориждан келаётган сайёҳлар орасидан ҳам айнан шундай бежирим миллий маҳсулотларни сўровчилар кўпаймоқда.\n«Туркияда сайёҳлар учун жаҳон бозори борлиги учун асосан, шу давлатга экспорт қиламиз. Америка, Россия, Арабистон каби мамлакатларга ҳам буюртма маҳсулотлар етказиб берамиз. Хориждан ташриф буюраётган туристларга қулайлик яратиш мақсадида Тошкент шаҳрида корхона филиалини ташкил этганмиз. Яқинда Самарқанд шаҳрида ҳам яна бир дўкон очмоқчимиз. Нуротадаги бу хонадонимизга ҳам чет элликлар тез-тез келиб, маҳсулот харид қилишади.\nСайёҳлар қўл кучи ва юксак дид билан тикилган нафис буюмларимиздан ўзгача таассурот олганини миннатдорлик орқали кўп таъкидлашади. Уларга сўзана палаклари, ёстиқ жилдлари, дастурхон, чопон, аёллар либослари, аёллар қўл сумкаси каби маҳсулотларни замонавий кўринишда тайёрлаганларимиз ҳам маъқул келмоқда. Тадбиркорлик ортидан йилига ўртача 5-6 минг АҚШ доллари миқдорда соф даромад топамиз», деди Гулмира Исломова.\n«Ҳунарим ортидан дунё кезяпман»\nҲали ёш бўлишига қарамай, кўплаб шогирдлар етиштириб, каштадўзлик санъатини янада оммалаштираётган ҳамда юзлаб «темир дафтар»даги оилаларни фаровон ҳаёт кечиришига сабабчи бўлаётган ҳунарманд кўплаб ютуқларни қўлга кириб келмоқда.\n«Очиғини айтиш керак, ҳунармандларни қўллаб-қувватлаш ва соҳани ривожлантиришга охирги йилларда кучли эътибор қаратилмоқда. Фаолиятини кенгайтириш истагидаги ҳунармандларга кредит, ёшларга эса субсидиялар ажратиляпти. Ҳунаримиз ортидан дунё кўряпмиз, маҳсулотларимизни экспорт қиляпмиз...\nЎзим каштачилик туфайли Ҳиндистон, Россия, Туркия, Тожикистон, Исроил каби давлатларда ўтказилган халқаро кўргазмаларга қатнашдим, бизнес ҳамкорлар билан шартнома тузишга муваффақ бўлдим.\nЎтган йили «Ташаббус-2019» кўрик-танловининг Республика босқичида иккинчи ўринни қўлга киритдим. Шу йилнинг февралида Ҳиндистоннинг Харяна штатида ўтказилган 34-халқаро ҳунармандчилик фестивалида иштирок этдим. Бошқа юртлардаги ҳунармандлар ва мезбон мамлакат амалдорлари ишларимни ижобий баҳолашди ҳамда келгуси йили ҳам фестивалда қатнашишга таклиф қилишди. Март ойида эса Ўзбекистон Президентининг фармонига асосан «Шуҳрат» медали билан тақдирландим. Бундай ютуқлар менга, албатта, куч бағишлайди, янги режаларни амалга оширишга ундайди», деди Исломова.\n«Ипак гиламчиликни йўлга қўймоқчиман»\nГулмира Исломова ҳамиша янги ғоялар устида изланиб, кашта билан безатилган эсдаликбоп маҳсулотлар сонини кўпайтиришга ҳаракат қилади. У жорий йил якунига қадар навбатдаги лойиҳа: ипак гиламчиликни йўлга қўйишга ҳозирлик кўрмоқда.\n«Яқинда Нурота тажрибасини Сурхондарё вилоятида оммалаштириш, нуроталик каштадўзлар амалий тажрибасини ўргатиш ва сурхон каштадўзлик санъатини ривожлантириш мақсадида вилоятнинг бир қанча туманларида икки ой давомида бизнес-тренинг ўтказдик ҳамда каштачилик мактабини очдик. Сурхондарёлик шогирдларим саралаб олинган ҳунарманд аёлларга бош-қош бўлишмоқда. Бу лойиҳа орқали янги иш ўринларини ташкил этиш, камбағал оилалардаги хотин-қизлар бандлигини таъминлаш, кашта тикиш ва уни тайёр маҳсулот ҳолига келтириб, савдосини йўлга қўйиш режалаштирилган.\nШунингдек, яқин бир, икки ой ичида ипакдан гилам тайёрлаш жараёнига киришамиз. Мазкур лойиҳани Нурота ва Зарафшон туманларида ривожлантириб, юзлаб қизларга иш ўрни яратмоқчимиз. Каштачилик ҳам давом этаверади, уни ҳеч қачон тўхтатмаймиз», деди ҳунарманд.\n23:44, 27.09.2020 123551\n10:22, 04.10.2020 152519\n08:17, 08.10.2020 138546\n19:02 Бугун 8\n18:50 Бугун 1299\n18:25 Бугун 3196\n18:03 Бугун 5703\n16:10, 27.11.2020 130258\n10:37, 28.11.2020 91800\n18:10, 27.11.2020 82177\n17:32, 28.11.2020 69120


Ойбек Рустамов: Жамоамиз мухлислар олдидаги ишончни яна қайтариши керак\n22 июнь, 2019, 13:10 143\nОйбек Рустамовнинг ўйиндан олдинги фикрлари\nСуперлига 12-тур учрашувини “Қўқон-1912” жамоаси сафарда “Сўғдиёна”га қарши ўтказади. Бугун Жиззах шаҳрида бўлиб ўтадиган ўйиндан олдин қўқонликлар ҳимоячиси Ойбек Рустамов ўз фикрларини баён қилди. Бу ҳақда клуб матбуот хизмати хабар берди.\n- Ҳозирги кунда биз учун ҳар бир очко муҳим, турнир жадвалида турган ўрнимиз шуни тақозо қилади. Шунинг учун бугун Жиззахда фақат ғалабани кўзлаб майдонга тушамиз. Бундан бошқа натижа бизни қониқтирмайди. Мухлисларимиз ҳам биздан ғалаба кутиб турганлари аниқ. Жамоамиз мухлислар олдидаги ишончни яна қайтариши керак. Бунинг учун эса майдонда бор кучимизни бериб ишлашимизга тўғри келади, - деди Ойбек Рустамов.


Уйдан топилган нарса ҳукми\n00:00 / 19.09.2010 | eski savollar | 775\nАссаламу алайкум, ҳурматли устоз!Бир киши ўз уйидан бир нарса топиб олди. Аҳлидан сўраб суриштирса бу уларники эмаслиги, ҳамда бошқа бировга тегишли эканлиги аниқ бўлиб чиқди. Ўйлаб кўриб бу нарсани ким ташлаб кетгани ёки тушириб қолдирганини аниқлай олишмади. Бундай вазиятда нима қилиш лозим?Мен билган ҳолатда бир флешка(компютер файлларини хотирада сақловчи кичик қурилма) топиб олинган. Уни нима қилиш лозим?\n- Бунда топиб олинган нарсада қилиш лозим бўлган иш қилинади. Яъни, топиб олингани эълон қилинади. Эгаси чиқиб, сифатларини айтиб бергунча ушлаб турилади. Айниқса сиз айтган нарсанинг эгасини топиш жуда ҳам осон. Ичидани маълумотлардан дарҳол билиб олиш осон.\nТик туриб намоз ўқиш\nИмомнинг қулоқ қоқиши\nУниверситетим 100 кмдан узоқ\nАзондан олдин Суннат\nЖалса ҳолатидаги ўтириш


Ислом маданияти пойтахти – Бухорои шарифда файзли учрашувлар давом этмоқда\nЮртимиз уламоларининг Бухоро шаҳрига ташрифларининг навбатдаги куни ҳам ўз поёнига етди. Ўзгача шукуҳ ва файзлар билан ўтаётган учрашув ва суҳбатлар Бухрор аҳлининг қалбига сурур бағишламоқда.\nҚалбларга маърифат нурини киритаётган суҳбатлардан бири бугун Бухоро вилояти Жондор туманида бўлиб ўтди. Ушбу тумандаги “Исломхўжа” жоме масжидига Ўзбекистон мусулмонлари идораси раисининг биринчи ўринбосари Ҳомиджон қори Ишмадбеков аср намозига ташриф буюриб, йиғилганларга "Меҳр-оқибат ҳалқимизга хос фазилат" ҳақида мавъиза қилиб бердилар. Маърифий учрашувда мустақил юртимизда олиб борилаётган улкан ўзгаришлар, эл-юрт тинчлиги ва мамлакат ободлиги йўлида меҳнат қилишнинг фазилатлари ҳақида сўзладилар. Халқимизнинг ҳаёти янада фаровон бўлишини тилаб дуои хайрлар қилдилар.\nШунингдек, муҳтарам Ҳомиджон домла Ишматбеков Бухоро вилоят бош имом-хатиби Жобир домла Элов бошчилигида Жондор туманидаги "Усто Фарҳод" жомеъ масжидининг қурилиш жараёни билан ҳам яқиндан танишиб, керакли тавсияларни бердилар. Масжид қурилишида ўзларининг беназир ҳиссаларини қўшиб келаётган саховатпеша азиз инсонларнинг ҳаққига дуолар қилдилар.\nДругие материалы в этой категории: « "Миссионерликдан огоҳ бўлинг" мавзуида учрашув бўлиб ўтди\tЎзбекистон маҳсулотлари Малайзиядаги онлайн-кўргазмада намойиш этилмоқда »


“Арсенал” бу йил ўз мақсадига ета оладими? - 11 Января 2017 - ARSAMAN.UZ | Arsenal Fan-klubi sayti\nBosh sahifa » 2017 » Yanvar » 11 » “Арсенал” бу йил ўз мақсадига ета оладими?\n10:28 “Арсенал” бу йил ўз мақсадига ета оладими?\nАнглия Премьер Лигасида сўнгги бор 2004 йилда чемпион бўлган “Арсенал” кейинги мавсумларда ҳеч омади юришмади. Бу мавсумда “Арсенал” ҳар қачонгидан ҳам кучли кўринмоқда. Алексис Санчес ва Оливье Жиру бошчилигидаги жамоага омад кулиб боқадими? France Football нашри “Арсенал”нинг имкониятларини сарҳисоб қилди. Шаклланган жамоа Ушбу ёзги мавсумда “Арсенал”да муҳим воқеа рўй берди. Жамоани мустаҳкамлаш учун 2015-йилда жамоага Петр Чех олиб келинган бўлса, бу йил “Валенсия”дан Шкодран Мустафи олиб келинди. Германия таркибида Жаҳон чемпиони бўлган Мустафи жамоа ўйинига тезда мослашиб кетди ва ҳозирги кунда Лоран Косельни билан ҳимояда ажойиб тандем ҳосил қилишди. Шунингдек, Месут Ўзил (5 та гол, 3та голли узатма) – Алексис Санчес (12 та гол, 6 голли узатма) жуфтлиги “тўпчилар”нинг энг самарали ўйинчилари бўлиб туришибди. Оливье Жирунинг ҳам ўтган мавсумларга нисбатан ўйинини анча кучайтирганини ҳисобга оладиган бўлсак, “тўпчилар”ни тўхтатиб қолиш қийиндек гўё. Умуман олганда, сўнгги йилларда Арсен Венгернинг чемпионлик орзулари баҳор келмасидан сўниб қоларди. Мавсумнинг 1-ярмидаги паст кўрсаткич охир-оқибат чемпионлик пойгасидан эрта чиқиб кетишига сабаб бўларди. Ҳозирда эса вазият бошқача. Етакчи “Челси”дан 6 очкога ортда бормоқда. Чемпионатда сўнгги 10 турдан буён мағлубият нималигини билмай келаётган Антонио Конте шогирдлари албатта, қоқилишлари мумкин. Бундай пайтда «тўпчилар» фурсатни бой бермасликлари керак бўлади. Венгер, идеал якун Бугун кимдир “Арсенал”нинг келгуси мавсумдаги мураббийи ким бўлишини биладими? Ҳатто Арсен Венгернинг ўзи ҳам буни инкор қилиши мумкин. Шартномаси якунига етиб бормоқда. Фаолиятини чемпионлик мақомида тугатиш Венгернинг ҳам орзуси бўлса керак. Футбол тарихида бундай сценарийлар бўлган. 2013-йилги мавсумни «Манчестер Юнайтед» билан юқори поғонада тугатган Сэр Алекс Фергюссон бунга яққол мисол бўла олади. Бугунги кундаги энг кучли мураббийлар жамланган чемпионатда ғолиб чиқиш эса Арсен Венгернинг афсонавийлигини янада ошириб юборган бўларди. Бой берилган очколар Мавсум бошидаги “Лестер” ва “Мидлсбро” жамоаларига қарши баҳслардаги нурсиз дуранг ва яқинда “Эвертон”дан қабул қилиб олинган мағлубиятни бой берилган қимматли очколар дейишимиз мумкин. Ушбу баҳсларда лондонликлар барча имкониятларини ишга солишлари керак эди. Албатта, 16-турда 10 та ғалабага эришиш таҳцинга сазовордир. Бу мавсумда жуда кучли рақобат кетаётган пайтда қимматли очколарни улашиш ярамайди. Тан олишимиз керак, “Арсенал” ҳам мавсум давомида тўлиқ барқарор ўйин кўрсата олмайди. Феврал-март ойларида “Арсенал” ўйинидаги пасайиш синдромини ҳам эсдан чиқармаслик лозим. Чемпион бўлиш учун лондонликларда ҳар доимгидай имконият бор. «Челси» илдам қадам ташламоқда Ҳозирда Венгернинг асосий рақобатчиси – «Челси»! Мавсум бошида «Ливерпул» ва «Арсенал»дан қабул қилиб олинган мағлубиятлардан сўнг, Антонио Конте шогирдлари 10 та ғалабали ўйинлардан кейин чемпионатда етакчи бўлиб олдилар. Декабр охирида эса «Челси» «Кристал Пэлас», «Борнмут» ва «Сток Сити»ни ўз назоратидан ўтказади. «Арсенал»ни эса «Манчестер Сити» билан, ўз навбатида «шаҳарликлар»ни «Ливерпул»га қарши кечадиган қийин учрашувлар кутиб турибди. Энг яқин таъқибчилари «Ливерпул» ва «Арсенал»дан 6 очко олдинда бораётган «Челси» орадаги фарқни янада орттириши мумкин. Чемпионлик учун қийин вазиятларда жамоани етаклай оладиган юқори савияли футболчилар лозим. Бу ҳолатда, Алексис Санчес ёлғиз эмасми ? 16-турдан кейин 12та голга муаллифлик қилган чилилик футболчи ҳозирча жамоани етаклай оляпти. Аммо кейинчи? Қийин баҳсларда Месут Ўзил, Тео Уолкот ва Оливье Жиру ҳам ўзларининг катта ҳиссаларини қўша оладими? Буни албатта, вақт кўрсатади. Манба: muhokama.com 1\nO'qildi: 361 | Kiritdi: Месут-Озил\nВarcha fikrlar: 8\nМесут-Озил • 22:35, 11-Yan-17Eski bulsa eskidir xech narsa uzgarib qolmidiku\nArslantica01 • 19:39, 11-Yan-17Bu news 3,4 o'yin oldin 4iqiwi kerakidi wekilli.\nKoselni • 15:20, 11-Yan-17+79607443844\nМесут-Озил • 13:41, 11-Yan-17Eskiligini bilmadim lekin balki eskidir\nМесут-Озил • 13:40, 11-Yan-17Yangi gruppaga otildi nomerizzi bering\nKoselni • 12:02, 11-Yan-17Admin javob kutyapman\narsa_barsa • 11:42, 11-Yan-17bu sal eskiroq maqolami deyman.\nKoselni • 11:35, 11-Yan-17Tuwunmadm nimaga meni telegram gruppadan ochirib tawadila meni admin


Тошкентда университет талабасида коронавирус қайд этилди\n23.01.2021 | 21:58\nТиббий ташхис натижаларига кўра, 22 январь куни Тошкент давлат педагогика университети Рус тили ва адабиёти факультети талабасида CОVID-19 инфекцияси аниқланди. Бу ҳақда университет ахборот хизмати маълум қилди.\nҚайд этилишича, ушбу талаба билан алоқа қилганлар ва факультет ҳудудидаги бошқа барча талабаларга 14 кун давомида ўз-ўзини изоляция қилиш режимини ўтказиш тавсияси берилган. Ўқув биносининг 4-қаватидан фойдаланаётган Рус тили ва адабиёти факультети ҳамда Хорижий тиллар факультетида ҳам ушбу назорат чоралари жорий қилинган. Бунда оффлайн тартибда таълимга қайтган Рус тили ва адабиёти, Хорижий тиллар факультетларининг барча 1-курс талабалари эндиликда 14 кун давомида таълимни масофавий тартибда олишлари белгиланган.\nМаълумотларга кўра, 24 январдан бошлаб, ушбу иккала факультетнинг 2-3-4-курс талабалари қишки сессия якуний имтиҳонларини онлайн тартибда топширади. 1-курс талабалари эса, 8 февраль кунидан имтиҳон топшириш учун оффлайн таълимга қайтади.\n«Университетнинг барча кириш-чиқиш жойлари, бино ва ҳудудлари тана ҳароратини ўлчовчи махсус технологик тиббий асбоблар ва санитария воситалари билан тўлиқ жиҳозланган. Университетда махсус тиббиёт ходимлари ва шифокорлар гуруҳи мунтазам фаолият кўрсатмоқда. Ўқув биноларида ва талабалар турар жойларида фавқулодда ҳолатлар учун изоляторлар ташкил этилган ва етарлича керакли дори-дармонлар сотиб олинган. Вазият тўлиқ назоратга олинган, хавотирланишга ҳожат йўқ», дейилади хабарда.\nАввалроқ АҚШда коронавируснинг бутунлай янги тури — CAL20C аниқлангани ҳақида хабар берилган эди. Шунингдек, CОVID-19’нинг «британча» штамми билан касалланган болаларда кузатилаётган бешта аломат маълум бўлган.


Сурия: қочқинлар ўз ватанига қайтишмоқда\n06.11.2018 15:54 0 117\nБир неча йилдан буён давом этаётган фуқаролик уруши сабаб мамлакатдан чиқиб кетган сурияликларнинг салмоқли қисми қўшни Туркияда паноҳ топган. Турк диёрида яшовчи суриялик оилалар аста-секин Идлиб музофотининг хавфсиз минтақаларга қайтишмоқда. Бу ҳақда «Анадўлу» ахборот агентлиги хабар берди.\nЮртига қайтаётган сурияликлар Туркиянинг «Гулу Ғозо» чегара пости орқали ўз ватанларига қадам қўймоқдалар.\nЎтган ойда 5 минг нафарга яқин сурияликлар Идлибга қайтган эди. Шу тариқа кейинги беш ойда ватанларига қайтган сурияликлар сони ўттиз икки минг нафарга етди. Бироқ бу – денгиздан томчи, холос. Маълумки, Туркиянинг ўзида уч миллонга яқин сурияликлар жон сақлашмоқда.


Бош прокуратура фаолияти янада очиқроқ бўлади\nИмконият 08 June 2018 16:18 256\nБош прокуратура фаолияти ОАВ учун, фуқаролар мурожаатлари учун янада очиқроқ бўлади. Бу ҳақда махсус ташкил қилинган матбуот анжуманида Бош прокурор ўринбосари Эркин Йўлдошев баёнот берди деб хабар қилмоқда Халқ сўзи нашри.\nҲаракатлар стратегиясининг 2018 йилда амалга ошириш бўйича Давлат дастуридаги 231 банддан 45 таси қонун устуворлигини таъминлаш ва суд-тергов фаолиятини янада ислоҳ қилиш, инсон ҳуқуқ ва эркинликларини ишончли ҳимоялашни мустаҳкамлаш масалаларига бағишланган. Прокуратура органлари Давлат дастурини ижро этиш, жамиятда қонунийлик ва ҳуқуқий тартиботни сақлаш йўлида чоралар кўрмоқда.\nСўнгги пайтларда Бош прокуратура ишида қандай ўзгаришлар юз берди?\nЎтган йил 18 апрелда қабул қилинган Президент Фармонига мувофиқ, прокуратура органлари ходимларининг масъулияти кучайтирилди. Фаолиятининг бош мазмуни электр энергияси ва табиий газ етказиб бериш ҳамда истеъмол қилиш соҳасида тўлов интизомини мустаҳкамлаш, шунингдек, ижро ишлари тизимини тубдан такомиллаштиришга йўналтирилган Мажбурий ижро бюроси ташкил этилди. Бош прокуратура ҳузуридаги Олий ўқув курслари Бош прокуратура академиясига айлантирилиб, изчил тизим доирасида прокуратура органлари ходимларини тайёрлаш, қайта тайёрлаш ва малакасини ошириш билан шуғулланадиган бўлди. Тўққизта янги бошқарма тузилди. Хусусан, ёқилғи-энергетика комплексида, молия-банк соҳасида, солиқ ва божхона соҳасида, транспорт, қурилиш ва иқтисодиётнинг бошқа тармоқлари соҳасида, соғлиқни сақлаш, таълим соҳаси ва бошқа ижтимоий соҳаларда қонун ҳужжатлари ижроси устидан назорат, тадбиркорлик ва инвестицияларни ҳуқуқий ҳимоя қилиш, Президент қарорлари ижроси устидан назорат, прокурорнинг маъмурий суд ишларини юритишда ваколатларини таъминлаш, терговни услубий жиҳатдан таъминлаш каби бошқармалардир.\nСолиқ, валютага оид жиноятларга ва жиноий даромадларни легаллаштиришга қарши курашиш департаменти Иқтисодий жиноятларга қарши курашиш департаменти этиб қайта ташкил қилинди. Яқиндагина эса Агросаноат мажмуи ва озиқ-овқат хавфсизлиги таъминланиши устидан назорат қилиш инспекцияси таъсис этилиб, уруғларни сақлаш бўйича талабларга риоя қилиниши, қишлоқ хўжалиги ва озиқ-овқат маҳсулотлари захираларининг тегишли ҳажмларда шакллантирилиши устидан назорат қилиш, дон экинлари, пахта хом ашёси, қишлоқ хўжалиги экинлари уруғлари сифатини текширувдан ўтказиш унинг асосий вазифаси этиб белгиланди.\nХалқ билан мулоқот қандай йўлга қўйилган?\nШубҳасиз, бу фуқаролар мурожаатлари. 2017 йилнинг ўзида Президент виртуал қабулхонаси орқали прокуратура органларига 144 мингдан зиёд ариза ва шикоятлар йўналтирилди ва уларнинг 138 мингдан ортиғи ҳал этилди. Бундан ташқари, жойлардаги қабуллар давомида 10 мингдан ортиқ фуқароларнинг мурожаатлари тингланди, уларга ҳуқуқий маслаҳат ва тушунтиришлар, муаммони ечишда кўмак берилди.\nЎтган йилнинг август ойидан бошлаб ҳар бир туман ва шаҳарлар комплекс ижтимоий-иқтисодий ривожлантириш бўйича тўртта секторга бўлинди. Ҳоким, прокурор, солиқ ва ички ишлар бўлимлари раҳбарлари ўзига белгиланган ҳудудни назорат қилади. Ўтган йил натижаларига кўра, прокурор ҳудудларида 70 мингга яқин ҳимояга муҳтож оилаларга манзилли амалий ёрдам кўрсатилди, 4539 та тадбиркорлик субъектига ўз фаолиятини тиклашда кўмак берилди, бунинг натижасида эса 10 мингдан зиёд иш ўрни яратилди.\n1007 телефон рақамлари орқали мурожаатларни қабул қилиш call-Маркази ҳам самарали ишламоқда. Тадбиркорлик фаолиятини қўллаб-қувватлаш ва тадбиркорлик субъектларини ҳуқуқий ҳимоялашни мустаҳкамлаш бўйича ташкилий-таҳлилий гуруҳ билан тўғридан-тўғри алоқага чиқиш имконияти яратилган.\nЖиноятчиликка қарши кураш қай даражада самарадор?\nЖиноятчиликка қарши курашда жиноятларнинг олдини олиш ва ўз вақтида бартараф этиш асосий вазифа қилиб белгиланган. Ўтган йил давомида идоралараро тезкор-қидирув гуруҳлари томонидан 5187 та оғир ва ўта оғир жиноятларни очишга муваффақ бўлинди. Талончилик, босқинчилик ва ўғирлик билан шуғулланган ўндан ортиқ жиноий гуруҳлар фаолиятига чек қўйилди.\nБош прокуратуранинг Жиноий суд ишларини юритишда прокурор ваколатини таъминлаш бошқармаси бошлиғи Икром Искановнинг таъкидла\nшича, бир ярим йил ичида 434 инсонни оқлаш ва айбини тўла олиб ташлашга муваффақ бўлинди. Статистикага кўра, 2016 йилгача бўлган охирги ўн йилда бутун мамлакат бўйича 32 киши оқланган эди холос. Суд тизимини ислоҳ қилиш, жиноят қонунчилигини либераллаштириш ана шу натижага эришиш учун хизмат қилди. Ҳозирги пайтда барча суд мажлисларида прокурорлар иштирок этмоқда, зарур ҳолатларда асоссиз суд қарорларини бекор қилиш юзасидан протест киритишмоқда.\nҚонун ижодкорлигида иштирок қандай?\nБош прокуратура томонидан жиноят қонунчилигини либераллаштириш ва унга инсонпарварлик ғояларини сингдиришга қаратилган катта ҳажмдаги қонун ижодкорлиги олиб борилмоқда. Жумладан, айни пайтда Жиноят ва Жиноят-процессуал кодексларининг янги таҳрирлари ишлаб чиқилмоқда.\n— Тан олиб айтиш керакки, Жиноят ва Жиноят-процессуал кодексларининг ҳозир амалда бўлган таҳрирларида олдинги тоталитар режимдан мерос бўлиб қолган нормалар ҳамон мавжуд, — дейди Қонунийлик ва ҳуқуқ-тартиботни таъминлаш муаммоларини таҳлил қилиш бошқармаси бошлиғи Умиджон Муҳамедов. — Сўнгги ўн йил ичида уларга ўзгартишлар киритилди, бироқ уларнинг асосий қисмга тааллуқли жойи йўқ. Фуқаролар мурожаатларининг мониторинги шуни кўрсатмоқдаки, ҳар иккала кодексни янги таҳрирда қабул қилиш, жиноятчиликнинг олдини олиш борасида самарали механизмлар ишлаб чиқиш вақти келди.\nМатбуот анжумани якунида ОАВга Бош прокуратура расмий веб-сайтининг янги кўриниши таништирилди. Фуқаролар учун мурожаат йўллаш имкониятлари кенгайтирилди. Шунингдек, янги веб-сайт журналистлар учун ҳам прокуратура органлари фаолияти тўғрисидаги маълумотларни тезкорлик билан олиш имконини беради. Янги ташкил қилинган Ахборот-таҳлил мультимедиа маркази ҳам Бош прокуратура иш фаолиятининг очиқлигини таъминлашга хизмат қилади. Марказ аҳоли орасида алоҳида ижтимоий қизиқиш уйғотган долзарб мавзуларда ахборот-таҳлил ва медиа материаллар, батафсил шарҳлар тайёрлаб, эфирга, матбуот нашрларига ҳамда интернетга бериш билан шуғулланади. Мультимедиа маркази ўз иш фаолиятида энг сўнгги технологиялар ва креатив ёндашувдан фойдаланаётганини таъкидлаш жоиз.\nЎз навбатида, журналистлар ҳам Бош прокуратура билан мулоқотни яхшилаш бўйича ғоялар бердилар. Хусусан, тезкор маълумотларни олиш, аҳолининг ҳуқуқий маданиятини ошириш учун “Телеграм” тармоғида махсус канал очиш таклифи билдирилди.


26 октябр 2020, Тошкент вақти: 03:34\nХабарларга қараганда, 11 май куни ушбу тадбирни ўтказишга рухсат этилмагани маълум бўлган. Шундан сўнг Қрим татар халқи мажлисининг Марказий Осиё бўйича вакили Али Ҳамзин қрим татар диаспораси номидан мазкур тадбирни ўтказишга рухсат беришни сўраб 12 май куни Ўзбекистон Президентига телеграмма жўнатган. Айни мазмундаги телеграмма Ўзбекистон Ташқи ишлар вазирлигига ҳам юборилган.\nБунга жавоб тарзида вазирлик хотира тадбирини ўтказиш масаласида Украинанинг Ўзбекистондаги элчихонасига нота жўнатган. Нотада қрим татарларнинг Ўзбекистонда бундай тадбир ўтказиши мақсадга мувофиқ эмаслиги, чунки Ўзбекистон бу халқнинг депортация қилинишига ҳеч қандай алоқаси йўқлиги, илгари мамлакатда шу каби маросимлар умуман ўтказилмагани таъкидланган. Нотада келтирилишича, қрим татарлар Ўзбекистонда ҳеч қандай муаммога учрамаган. Улар маҳаллий халқ қатори мавжуд барча ҳуқуқлардан фойдаланган ва мамлакатнинг ижтимоий ҳаётида фаол иштирок этган.\n“Озодлик” мухбири Ўзбекистон расмийларининг жавоби юзасидан А.Ҳамзин билан суҳбатлашди.\n“Тўғриси, хотира тадбири масаласида юборилган нотанинг мазмуни ва Ўзбекистон расмийларининг тутган позицияси мени таажжубга солди. Ўйлайманки, бу позициянинг нотўғри эканини англаб етиш лозим. Зеро, Ўзбекистон жаҳон ҳамжамияти ва БМТ аъзоси ҳисобланади. Нотада Ўзбекистоннинг бизнинг муаммомизга ҳеч қандай алоқаси йўқлиги ва бу каби тадбирлар ҳеч қачон ўтказилмагани туфайли шундай поцизияни танлагани ёзилган. Бу ишга Ўзбекистоннинг, айниқса, ўзбек халқининг алоқаси йўқлиги ҳақидаги хулосага қўшиламиз. Шунинг бу тадбирни ўтказиш ташаббусини ўзимиз кўтарганмиз. Чунки бу ерда юз минглаб қурбонлар тақдири бор”, - деди А.Ҳамзин.\nА.Ҳамзиннинг қўшимча қилишича, хотира тадбирлари гарчи Тошкент шаҳрида ўтказилмаган бўлса-да, Тошкент вилоятининг бир неча туманида ва Самарқанд шаҳрида маҳаллий ҳокимликлар рухсати билан ўтказилган.\nҚрим татар Зера Рустемованинг сўзларига қараганда, мазкур халқ вакиллари Ўзбекистонда ҳеч даврда камситилмаган. Маҳаллий аҳолининг уларга муносабати ҳам ёмон эмас. Қрим татар миллий маданий маркази ташкил этишни режалаштирган тадбирлар эса фақат ўтганлар ёдини хотирлашни мақсад қилган эди, холос.


“Локомотив” “Навбаҳор”ни ишончли тарзда мағлуб этди – LOKOMOTIV\nБугун Олий Лигада 24-тур ўйинлари бўлиб ўтди. “Локомотив” “Навбаҳор” билан баҳс юритди.\nЖуда қизиқарли тарзда кечган беллашувда омад “темирйўлчилар”га кулиб боқди ва “Локомотив” 2та тўп фарқи билан ғалабага эришди. Учрашувда киртилган голларга Марат Бикмаев ва Салим Мустафоев муаллифлик қилишди.\n“Локомотив” (Тошкент) – “Навбаҳор” (Наманган) 2:0\nГоллар: Марат Бикмаев 60, – 1:0. Салим Мустафоев 68, – 2:0.\n“Локомотив”: Игнатий Нестеров, Кахи Махарадзе, Икром Алибоев, Садриддин Абдуллаев (Санжар Шоаҳмедов, 76), Сардор Мирзаев, Салим Мустафоев, Тимур Кападзе, Ислом Тўхтахўжаев, Мурод Бобожонов (Марат Бикмаев, 46), Олег Зотеев, Жалолиддин Машарипов (Диёр Туропов, 74)\nЗахира: Маъмур Икромов, Шуҳрат Муҳаммадиев, Шерзод Файзиев, Азизбек Омонов\n“Навбаҳор”: Дилшод Ҳамроев, Аббос Отахонов, Ғиёс Комилов, Остон Ўрунов (Мурод Ражабов, 66), Ойбек Қиличев, Дилшод Жабборов, Аъзам Алиев, Рўзимбой Аҳмедов, Жаҳонгир Меҳмонов, Аббосбек Махсталиев (Дониёр Усмонов, 68), Азизбек Турғунбоев (Неманья Йованович, 65)\nЗахира: Асилбек Омонов, Равшан Хурсанов, Илҳом Бойдедаев, Сардор Азимов\n"Локомотив" ёшлари "Навбаҳор"дан йирик ҳисобда устун келди\n"Локомотив" "Қизилқум" билан ўйинга тайёргарлик кўрмоқда


Кўп тармоқли фермер хўжаликларининг истиқб...\nПрезидентимизнинг Олий Мажлисга Мурожаатномасини тинглар эканман, бошқа йўналишлар қатори қишлоқ хўжалиги соҳасини ҳам янада ривожлантириш орқали унинг салоҳиятини ошириш, қишлоқ одамларининг ўз меҳнати натижасидан манфаатдор бўлишига эришишга давлат томонидан катта эътибор қаратилишини яна бир бор ҳис этдим.\nФермер хўжалигимиз ташкил этилганига 20 йилдан ошди. Об-ҳаво қандай келишидан қатъи назар, барқарор ривожланишга эришяпмиз. Масалан, жорий йилда давлатга 105 тонна пахта сотиб, шартномавий режани ошириб бажардик. Ҳосилдорлик 31 центнер ўрнига 35 центнерни ташкил этди. Ғалла майдонларида эса бу кўрсаткич 70 центнердан ошди. Етиштирилган доннинг режадан ортиғи, яъни 70 тоннаси жамоамиз ихтиёрида қолди. Ундан ҳар бир ишчимиз меҳнат улушига қараб манфаатдор бўлди. Умуман, 210 миллион сўмдан зиёд соф фойда олдик.\nБу муваффақиятда жамоамиз ишнинг кўзини билган ҳолда фидокорона меҳнат қилиши ва айни пайтда давлат томонидан қўллаб-қувватланаётганимиз муҳим омил бўлаётир. 2018 йилда пахта ва ғалла етиштиришга сарфлайдиган харажатларимиз учун банк томонидан 200 миллион сўм кредит ажратилди. Молиявий имкониятимиз ошгани боис, бу кредитни муддатидан олдин қайтардик.\nАлбатта, бугунги фермер фақат пахта ва ғалла етиштириш билан чекланиб қолмаслиги кераклигини ҳаётнинг ўзи кўрсатиб турибди. Бизда айни пайтда чорвачилик, балиқчилик тармоқлари ҳам йўлга қўйилган. Такрорий экин сифатида мош экиб, 6 тонна ҳосил олдик. Курка боқиш ҳам режамизда бор. Президентимизнинг кўп тармоқли фермер хўжаликларини ҳар томонлама қўллаб-қувватлаш зарурлиги ҳақидаги фикрлари бизни ғоят хурсанд қилди. Агар бизга қўшимча ер ажратилса, боғдорчилик ва чорвачиликни янада ривожлантириш имкониятларимиз кенгаяди.\nЯна бир муҳим жиҳат ҳақида тўхталсам. Ҳозир вилоятимиздаги “Мергантекс” енгил саноат корхонаси кластер ташкил этмоқда. Мазкур МЧЖнинг ишлаб чиқариш эҳтиёжи учун етарли миқдорда пахта хомашёси керак. Шунинг учун саноат корхонаси биз, фермерлар билан ҳамкорликдан манфаатдор. ”Мергантекс”нинг қўллаб-қувватлаши туфайли пахта ҳосилдорлигини янада ошириш имконияти ортади.\nДеҳқончиликда сувдан тежаб-тергаб фойдаланиш долзарб аҳамиятга эга. Бу эса экинларни томчилатиб суғориш технологиясини қўллашни тақозо этади. Фермер хўжалигимиз келаси йилда ғўза майдонларининг бир қисмида тажриба тариқасида ана шу инновацион усулни жорий қилади.\nБухоро вилояти Қоракўл туманидаги\n“Феруза Гуллиева” кўп тармоқли фермер хўжалиги раҳбари.\nТашрифлар бугун : 1697


Юракка ...пиёда юриш ёқади | www.ziyouz.uz\nБош саҳифа АжойиботларЮракка …пиёда юриш ёқади\nЮракка …пиёда юриш ёқади\nЮрак-қон томир хаcталиклари ҳар йили 17 миллиондан ортиқ кишининг ҳаётига зомин бўлмоқда.\n— Жаҳон cоғлиқни cақлаш ташкилоти бу йил кўп маблағ ва вақт cарфламай, уй шароитини бироз ўзгартирган ҳолда юрак хаcталиклари ва инcултнинг олдини олишни хоҳловчи кишилар учун махcуc қоидалар ишлаб чиқди, — дейди профилактик тиббиёт маркази илмий ходими Г. Холмогорова. — Хаcталанишнинг олдини олувчи тадбирларга зўр берманг. Барча профилактика чораларининг камчилиги шундаки, унинг cамараcини тезда cезиш қийин. Шу боиc, мутахаccиcлар нимани маcлаҳат беришcа, албатта, уни бажаришни ўзингиз учун олтин қоида қилиб олинг.\nКиши қуйидаги тўрт амалга риоя этиш орқали ўзи ва яқин кишилари юрагини cоғлом аcраши мумкин:\n— уйда чекишни таъқиқлаш. Бу тадбир оиладаги ҳар бир инcоннинг юраги cоғломлигини яхшилайди;\n— cархил таомларни танлаш. Бу қимматбаҳо таомларни иcтеъмол қилиш, дегани эмаc. Кунни мева ва cабзавот ейиш билан бошланг. Тушликни уйда тайёрлаб, ишхонага олиб келинг. Кечки таомда, албатта, 2-3 хил cабзавот бўлcин, яъни макарон ўрнига кам тузланган карам иcтеъмол этилгани яхши;\n— жиcмоний жиҳатдан фаолроқ бўлинг. Оила аъзолари телевизор олдида бир кунда икки cоатдан кўп ўтирмаcликлари керак. Тез-тез очиқ ҳавода бўлинг, болалар билан ўйнанг, оила бўлиб велоcипедда ёки пиёда cайр қилинг. Имкониятга қараб кўзлаган манзилингизга пиёда етиб олишга урининг;\n— cоғлигингизга доир маълумотларни кузатиб боринг. Поликлиникада ушбу маълумотларни аниқлаб туриш учун муайян вақт танланг: қон боcими, холеcтерин ва глюкоза миқдори, бўйингиз, вазнингиз, тана вазни индекcи, бел ва қуймич ниcбати билан қизиқинг. Агар бошингиз тез-тез оғриб турcа, қон боcимини ўлчатинг. Бу артерия билан боғлиқ гипертония бўлиши ҳам мумкин. Хаcталик энди бошланган пайтда уни енгил даволаш оcон.\nКатта ёшдаги киши юрак хуружи ва инcулт белгиларини яхши билиши зарур. Бу борадаги билимларимиз “тез ёрдам”ни вақтида чақириб, яқин кишимиз ҳаётини cақлаб қолишда қўл келади. Негаки, юрак хуружи ва инcултнинг 70 фоиздан кўпроғи оила аъзолари кўз ўнгида cодир бўлади.\n— Қон боcими ва холеcтерин миқдори ошиши, ортиқча вазн, чекиш, жиcмоний фаолликнинг камлиги ва қандли диабет юрак хуружига олиб келадиган омилларки, буни ҳамма билади, — дейди академик Е. Чазов. — Бунга қўшимча бошқа омиллар ҳам бор. Уларнинг даcтлабкиcи — руҳий-ижтимоий омил. Айниқcа, беқарор кечган ўтган аcрнинг 90-йилларида аcаб хаcталиклари шифокорлари иштирокида ўтказилган текширишларда шу нарcа аниқландики, поликлиникаларга мурожаат қилганларнинг 40 фоиздан кўпроғи депреccияга учраган экан. Уларнинг 23 фоизи даволанишга эҳтиёжманд бўлиб чиқди. Депреccия эcа кўпгина аъзоларни, шу жумладан, юракни ҳам шикаcтлайди. Одамлар аcабларини аcрашга кўпроқ аҳамият беришлари керак. Иккинчи омил — бу оила. Юрак каcалликларини оилавий қувончлар орқали ҳам даволаш мумкин. Оиладаги хуш кайфият муҳити, бир-бирига меҳр-муҳаббат ҳамма нарcадан аълодир. Юрак хаcталикларини тиббий йўл билан даволашда ҳам муайян янгиликларга эгамиз. Маcалан, ҳозир қон томиридаги тиқилмалар (тромблар)ни очиб юбориб, миокард инфарктининг олдини оладиган препаратлар қўлланмоқда. Айни пайтда, аритмияга тез барҳам берадиган препарат беморларда cинаб кўриляпти. Ҳозир Роccияда шу препаратга муҳтож бўлган икки-уч миллион нафар бемор бор. Ўйлайманки, келаcи йилдан бошлаб бу препарат амалиётга кенг жорий этилади.\nАгар ўзингизни нохуш cеза бошлаcангиз, вақтни бой бермай тезда шифокорга мурожаат қилинг, албатта, улар cизга ёрдам беришади.\nЮрак хуружи белгилари: кўкрак cоҳаcида безовталик, оғирлик ёки оғриқни cезиш; қўлга, елкага, кўкрак оcтига, томоққа, иякка тарқаладиган оғриқ; ҳаво етишмаcлиги.\nБошқа белгилари: cабабcиз беҳоллик, хорғинлик, безовталик ёки одатдан ташқари аcабийлик, рангнинг оқариши, тер қуюлиш, бош айланиш, ҳушдан кетиш.\nИнcулт белгилари: қўл, оёқ ва юзда, кўпинча тананинг бир томонида туйқуcдан кучcизлик ҳиc этиш; кутилмаганда товушнинг ўзгариши, битта ёки иккала кўзда ҳам кўришнинг қийинлашиши; мувозанатнинг ўзгариши; ўзни тутиб туриш ҳолатининг бузилиши, ноаён cабабдан бошнинг қаттиқ оғриши.\nАгар шундай белгилар рўй бериб, кучайиб борcа, дарҳол “тез ёрдам” чақириш керак.\nХўш, неча ёшда қон боcимини ўлчайдиган тонометр cотиб олган маъқул?\n— Қон боcимини вақт-вақти билан ўлчаб туриш учун одамга тонометр ҳар қандай ёшда ҳам аcқотади. Маcалан, бош оғриганда ҳам қон боcимини билиш зарур, — дейди академик Л. Бокерия.\n— Ухлаганда ўнг томон билан ётиш керакми?\n— Қандай ҳолда қулай бўлcа, шундай ётган маъқул.\n— Қирқ ёшдан ошгач, юрак cоғлом бўлиши учун гўшт ейишдан воз кечиш керакми?\n— Ҳар қандай ёшда ҳам гўшт иcтеъмол қилиш зарур. Гўшт таркибида шундай оқcиллар мавжудки, улар бошқа неъматларда учрамайди. Бироқ ёш қайтган cайин қайнатиб пиширилган гўшт иcтеъмол қилиш зарур, гарнирларни эcа cуииcтеъмол қилмаcлик керак.\n— Юрак безовта бўлишининг илк белгилари нимада аён бўлади?\n— Юрак қонни етарли даражада ҳайдаб бера олмаганда ҳанcираш пайдо бўлади.\n— Кардиологнинг доимий мижозига айланиб қолмаcлик учун нима қилиш керак?\n— Ҳар доим вазн бир хил бўлиши ва ошиб кетмаcлигига аҳамият бериш керак. Агар cиз 50 ёшда ҳам 25 ёшда кийган ўлчамдаги коcтюмларни кийиб юрган бўлcангиз, демак, ўзингизга “+5” баҳо қўйcангиз бўлади. Энг муҳими чекмаcлик, ҳаддан зиёд тўйиб овқатланмаcлик ва ичкиликка ружу қўймаcликдир. Уйқу тартибига қатъий риоя этинг — бир пайтда уйқуга ётишга ҳаракат қилинг. Жиcмоний ҳаракатлар эcа жуда муҳим. Бироқ меъёрдан ошириб, организмга оғирлик туширманг. Энг яхшиcи, cузишга қатнаш ва пиёда юришдир.\nТадқиқотлардан шу нарcа аниқланганки, агар одам ҳафтаcига икки cоат пиёда юрcа, жиcмоний ҳаракатларни яна бироз оширишга ҳам, албатта, эҳтиёж туғилади.\n“АиФ”нинг 40-cонидан ЎзАС таржимаси.\n← Аввалги Аввалги Зуҳриддин Иcомиддинов. Одамийлиғ шеваси\nКейинги → Кейинги: Омон Мухтор. “Чапдан ўнггами, ўнгдан чапга?..”


Эрон "ер-ер" русумидаги ракета синовини ўтказди\n12 май 2021, Тошкент вақти: 20:41\nЭрон армияси "ер-ер" русумидаги ракета синовини ўтказгани хабар қилиняпти. Эрон расмий матбуотига кўра, "Наср-2" ракетаси жорий денгиз синовлари доирасида ҳарбий кемадан учирилган.\nХабарда айтилишича, синов шанба куни Оман денгизида ўтказилган ва ракета 30 километр масофадан нишонга теккан.\nИРНА агентлигининг хабар қилишича, янги русумдаги ўрта масофали "Наср-2" ракетаси биринчи марта синалмоқда.\nЭрон ўтган ҳафта олти кунлик денгиз машқларини бошлаган эди.


СИЗЛАРДАН АВВАЛГИЛАРГА ФАРЗ ҚИЛИНГАНИДЕК, СИЗЛАРГА ҲАМ РЎЗА ФАРЗ ҚИЛИНДИ… — KUKALDOSH.UZ\nСИЗЛАРДАН АВВАЛГИЛАРГА ФАРЗ ҚИЛИНГАНИДЕК, СИЗЛАРГА ҲАМ РЎЗА ФАРЗ ҚИЛИНДИ…\nРўза араб тилида «сиём» деб аталиб, луғатда ўзини бир нарсадан тийишни билдиради.\nРамазон ойи рўзасини тутиш иккинчи ҳижрий санада фарз қилинган бўлиб, бу ибодатнинг инсон учун фойдалари жуда ҳам кўп.\nيَا أَيُّهَا الَّذِينَ آمَنُواْ كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِن قَبْلِكُمْ لَعَلَّكُمْ تَتَّقُونَ ]سورة البقرة، الأية ۱۸۳]\n«Эй иймон келтирганлар, сиздан аввалгиларга фарз қилинганидек, сизларга ҳам, рўза фарз қилинди, шоядки, тақво қилсангиз», деган (Бақара сураси, 183-оят).\nАллоҳ таоло бу ояти каримани: «Эй иймон келтирганлар!» деган мўминларга маҳбуб нидо билан бошламоқда. Мўминларга муҳим ва машаққатли ишни таклиф қилишдан олдин улар яхши кўрган сифат билан нидо қилинмоқда. Бу сифатни эслатиб қилинган нидо ушбу олий мақомга лойиқ бўлиш учун ҳар қандай машаққатни ҳам бўйнига олишга тайёр турган кишида бўлажак ишга ғайрат билан киришиш руҳини уйғотади.\nАллоҳ таоло ҳам мусулмонларга ўта муҳим ибодат рўзанинг фарзлигини амр этишдан олдин уларга:\nОятнинг маъносидан келиб чиқиб, рўза янги ибодат эмас, балки барча динларда қадимдан бор эканлигини тушунамиз. Чунки унда:\n«Сиздан аввалгиларга фарз қилинганидек, сизларга ҳам рўза фарз қилинди», дейилмоқда.\nДинлар тарихини ўрганиб чиққан уламоларнинг таъкидлашларича, барча динларда, ҳатто илоҳий бўлмаган динларда ҳам рўза ибодати бор экан. Лекин уни адо этиш турлича бўлган. Баъзи динларда маълум овқатлардангина ўзини тийиб юриш рўза деб тушунилади. Мисол учун, насороларда ҳайвондан чиққан озуқа маҳсулотларидан ўзини тийиб юриш рўза дейилади. Улар тутадиган рўзанинг муддати қирқ кун бўлади. Насронийларнинг турли мазҳабларида рўза турличадир.\n«Тобарий роҳимаҳуллоҳ айтдилар: «Насороларга рамазон ойида рўза фарз қилинди. Уларга уйқудан кейин емаслик, ичмаслик ва рамазон ойида аёлларга никоҳланмаслик фарз қилинди. Насороларга размазон рўзаси оғирлик қилди. Уларга рамазон рўзаси қиш ва ёз фаслига тўғти келарди. Шу ҳолат бўлганда улар тўпландилар ва рўзани қиш ва ёз фасли орасига яъни баҳор фаслига ўзгартирдилар. Ва улар қилган ишимизга каффарот бўлишлиги учун 20 кун зиёда қиламиз дедилар, шундай қилиб уларнинг рўзалари эллик кун бўлди».\nИсломдаги рўза эса ҳақиқий илоҳий маънони касб этган ибодатдир.\n«Шоядки, тақво қилсангиз», деб, рўзадан кўзланган асосий мақсадни ҳам баён этиб қўймоқда.\nДемак, рўза ҳам тақво йўлларидан бири бўлиб, рўза тутган кишининг қалбида тақво руҳи уйғониши керак. Агар ким рўза тутса-ю, қалбида тақво ҳисси уйғонмаса, у одам ҳақиқий рўза тутмаган бўлади.\nРўза ҳавою нафснинг ноўрин қўзғалишларини йўлга солишга, тўғрилашга, шаҳватни жиловлашга, қорин талабларини ҳам изга солишга хизмат қилади.\nРўза инсоннинг нафс балосидан қутулиб, Аллоҳнинг тоатига холис ажраб чиқишига ёрдам беради.\nКимки иймон ва эътиқод билан рўза тутса, Аллоҳ таоло бу бандани тақво деб номланувчи, икки дунё саодатига элтувчи бахтга муяссар қилади».\n«Роваиъул баён фий тафсири аятил аҳкам минал-Қуръан» , «Тафсири Табарий» ва «Тафсири ҳилол» асарлари асосида Кўкалдош мадрасаси 4 курс талабаси Мустафо Билолиддин тайёрлади.


Покистон: ўз дронимиз билан жангариларни ўлдирдик - BBC O'zbek\nПокистон: ўз дронимиз билан жангариларни ўлдирдик\nImage caption Ҳозирча Покистон дрони қандай кўринишда экани жамоатчиликка ошкор қилингани йўқ.\nПокистон ҳарбийлари хабар тарқатишича, мамлакатнинг Афғонистон чегарасига яқин Шимолий Вазиристонида илк бор Покистоннинг ўзида ишлаб чиқарилган учувчисиз бошқариладиган учоғи билан ҳужум уюштириб уч жангарини ўлдирган.\nБиринчи бўлиб бу ҳақда Покистон армиясининг расмий сўзчиси генерал-майор Осим Бажва Твиттердаги саҳифасида хабар қилган.\n"Бугун биринчи марта Покистонда ишлаб чиқарилган "Буроқ" дронидан фойдаланилди. Шоал водийсидаги террорчиларнинг жамлоғида 3 юқори мақомдаги терорчи йўқ қилинди. Тафсилоти давомида", деб ёзган Покистон армияси воизи.\nПокистон армияси "Буроқ" деб номлаган дронни қўлга киритгани ҳақида 2015 йил март ойида хабар тарқатган эди.\nБу дроннинг лазер нури билан бошқарилиши айтилганди.\nИсломий адабиётларда Буроқ шундай таърифланади:\nАраб тилидан "ярқироқ", "ёрқин нурли" маъноларини англатиб, ўзаги "барқ". Ислом динида жуда тез чопадиган ва учадиган, гоҳ от, гоҳ хачир шаклида ифодаланган махлуқнинг номи. Қуръони Каримда зикр қилинишича, Муҳаммад Пайғамбар (САВ) Буроқни миниб Макка шаҳридан "тунги сайр"да дастлаб Куддуси Шарифга, сўнгра Меърожга чиққанлар. Буроқ рангли, бўйни чўзиқ, қулоқлари узун, оёкларида қаноти бўлган, деб таърифланган.\nАҚШ етакчилигидаги халқаро коалициянинг Афғонистондаги аксилтеррор амалиётлари деб аталган амалиётлар пайти АҚШ ҳарбийлари Покистон ҳудудида кўплаб дрон ҳужумларини уюштирди.\nПокистон АҚШнинг бу ҳужумларига ўз норозилигини билдириб келган.\nКўпинча Шимолий Вазиристондаги жангарилар бу ҳужумларда нишонга олинган, бироқ кўплаб тинч аҳоли ҳам ҳалок бўлган.\nДрон ҳужумлари Ўзбекистон Исломий ҳаракатига жиддий зарба етказган.\nҲаракат асосчиси Тоҳир Йўлдош, ундан кейин раҳбарликни қўлга олган Тоҳир Йўлдошнинг куёви Одил Усмон ва ҳаракатнинг бошқа кўплаб етакчилари Америка дрон ҳужумларида ўлдирилганлар, деб ишонилади.\nАҚШ дрон ҳужумларига қаршилик қилган Покистон Америкадан ўз дронини ишлаб чиқишда технология билан ёрдам беришни сўраб келган.\nАммо Америка томони бу сўровни рад этиб келган.\nПокистон шу пайтгача ракета кўтара оладиган эмас, кузатув қобилиятига эга дронлардан кўп фойдаланиб келаётган эди.\nБироқ жанговор қобилиятга эга дрон ҳақида биринчи марта хабар тарқатилмоқда ва унинг имкониятлари ҳақида маълумот берилмаган.\nТаҳлилчиларга кўра, Покистон ўзининг иттифоқчиси Хитойдан бу борада кўмак олган бўлиши мумкин.\nПокистон рақиби ҳисобланадиган Ҳиндистон ўз дрон дастурига эга.\nМухбирларнинг хабар қилишларича, Шимолий Вазиристондаги Шоал водийси Покистон армияси махсус амалиётларни бошлаган 2014 йил июнидан буён қақшатқич жанглар саҳнасига айланган.\nПокистондаги дрон ҳужумида 'уч ўзбек жангариси ўлдирилган'\nЭрон: 'АҚШнинг учувчисиз учоғи энди бизники'


Блог. Ўзбек аёлларига ҳижоб кийдириш учун қурол кўтариб Ироқда юрган йигит билан баҳс\nКейинги пайтларда "Ислом давлати" деб аталаётган радикал гуруҳ сафларида қўлида қурол билан юрган ўзбекистонликлар ижтимоий тармоқларда ўз қаватларига бошқаларни ҳам даъват қилувчи видеороликларини жойлаштирмоқда.\nБлоггеримиз Сарвар Усмон ўшандай видеодаъватлардан бири муаллифи билан ғойибона баҳсга киришди.\nПараллель чизиқлар кесишмайди.\nМен бир чизиқда, видеодаги йигит бошқа чизиқда.\nБу чизиқлар кесишмас экан, баҳслашиш тугул, баҳсни бошлашдан ҳам наф йўқ.\nШундай бўлса-да видеодаги йигит билан баҳслашсамми, дедим.\nДедиму унинг қўлидаги АКМ гўштдан бўлган юрагимга ваҳм солаверди.\nБалки, видеодаги йигит гумон қилганидай, иймоним заифдир?\nБалки, қўлимда ғайридин Калашников ясаган автомат милтиқ бўлганида иймоним бақувват бўлармиди?\nҚачондан бери ғайридин ясаган силоҳ мусулмоннинг иймонига қувват?\nБу – ғойибона баҳсимнинг биринчи масаласи.\nВатанда аҳли аёлига ҳижобда юриш тақиқланганидан гап бошлади ҳарифим.\n"Кўчада, оммавий жойларда ҳижоб кийиб юрганларга маъмурий тартибда жазо берилади. Эй, ақлни ишлатинглар, ҳижоб уйда керакми, кўчада керакми...", деб бошлайди видеодаъватини йигит.\nАввалига эътибор бермадим, мисол тариқасида деди-қўйди, дедим.\nЙўқ, қарасам, қуролли йигит кейин яна айланиб келди шу масалага:\n"Мўмин-мусулмон учун жиҳод керак бўладиган бўлса, Оллоҳдан қўрқиб, жаннатдан умидвор бўлиб яшаётган муслима аёлларга ҳижоб керакдир. Бу ҳижоблар тортиб олинди. Ҳижобларни муслима опа-сингилларимизга қайтариб олиб бериш учун жиҳод керак, бошқа нарса керакмас, дейди йигит.\nШугина холосми муаммо?\nШунинг учун Сурияю Ироқда улоқиб юриш шартми?\nНима учун Анжанда талаб қилмади аҳли аёлининг кўчада ҳижобда юришини? (силоҳли йигит талаффузидан андижонлик кўринди)\nЁ бундай талаб билан чиқиш, бурро-бурро гапириш учун қўлда силоҳ бўлуви зарурми?\nАгар шундай бўлса, иддао қилинаётган иймоннинг бақувватлиги қаерда қолди?\nҚачондан бери силоҳ мусулмоннинг иймонига қувват?\nҚаранг, яна айланиб келдик бояги масалага.\nХотинининг кўчага ҳижобда чиқишини қўлда силоҳсиз талаб қилиш имконини демократия, дейдилар.\nДемократияни эса, ҳарифим ва унинг силоҳли сафдошлари тан олмайдилар.\nШуниси қизиқки, ҳарифимнинг ҳарифи – Ватани ҳукумати ҳам демократия душмани: хотинларга ҳижобда юришга изн бермаётир. Агар изн берганида эди, балки видеодаги йигит бормасди ўша Ироққа, қўлига қурол олмасди. Балки.\nНаҳотки, бугунги ўзбек жамиятининг бош масаласи – ҳижоб масаласи, хотин масаласидир?!\nБошқа ташвиши йўқми ўзбекнинг?\nКейинги жумла бундай бўлиши мумкин эди: Шунақаям хотинпараст миллат бўладими?! Лекин бу жумлани демадим.\nВидеодаги йигит мақсадига етса, (тезроқ шаҳид бўлиш ниятини эмас, “Ислом давлати” ҳудуди сарҳадларини Моварауннаҳргача чўзиш ниятини айтяпман) хотин-халаж ёппасига ҳижобга киради: ҳар қалай, Калашников ўқидан кўра, ҳижоб хавфсизроқда, ахир!\nҲамманинг иймони бир зумда қувватли бўлади.\nҚачондан бери илм эмас, силоҳ мусулмоннинг иймонига қувват?\nҚаранг, учинчи марта айланиб келдик шу масалага.\nВидеони кўриб ўтирибману камера (ғайридинлар ясаган камера) олдидаги йигит Ватанида қолган Ҳукуматининг кўзгудаги акси бўлиб туюлаверди.\nФарқ битта холос. Фарқ соқолда. Бири соқолли, иккинчиси бесоқол (соқолсиз, демоқчиман).\nБири ҳижоб билан ёпмоқчи жамиятнинг касалини, иккинчиси демократия тўғрисидаги шилдироқ сўзлар билан.\nИккаласининг ҳам фикрлаши кир совундай қўпол, кир совундай бадбўй.\nИккаласи ҳам ўзгача фикрга бетоқат.\nБетоқатлик, фикрнинг темир-бетонлиги шу даражадаки, “душманимнинг душмани - дўстим”, деган маккорона, лекин мақсадга етиш йўлида қўл келадиган принципдан фойдаланишни ҳам билишмайди.\n"Мана, бутун оммани нотўғри йўлга етаклаётган каззоб жамоалардан Хизб ут-Таҳрир, деган жамоа бор. Булар жиҳодни инкор қилади, жиҳоднинг вақти эмас дейди", дейди видеодаги соқолли йигит ва худди шу ўриндаги фикри давомида Ҳукумат чорак асрдан бери қамоқда чиритаётган ҳизбчиларни "даюс"га чиқарди.\nШунчалик осонми бутун бир қавмни даюсга чиқариш?!\nЁ силоҳ шундай қилиб қўядими одамни?\nАхир иккаласининг ҳам қўлида силоҳ.\nИккаласи ҳам отишга тайёр.\nХуллас иккаласиям бир гўр кўринди.\n“Икковингнинг ҳам уйингга ўлат келсин!”\nP.S. Сўнгги жумлани тирноқларга қамаганимга эътибор беринг. Вильям Шекспирнинг “Ромео ва Жульетта” пьесасида ишлатилган бу жумла (оригиналда: A plague on both your houses) асрлар давомида қанотли сўзларга айланиб кетган ва уни бир-бири билан зидлашган томонларнинг можароси жонга текканда учинчи томон ўз истеҳзоси изҳори ўлароқ ишлатади. Яъни, ўлатни чин тиламайди, мажозий маънода ишлатади бу гапни. Бу изоҳни Ҳукумат учун ҳамда териси юпқа ва балки Шекспирни ўқимаган баъзи муштарийлар учун ёздим. Видеодаги силоҳли йигитнинг ўқиши шарт эмас – бефойда.


Самимий муҳаббат! – ТАФСИЛОТ\nМулоҳаза 214 марта кўрилган\nЕтти ётлар кўнглингизни\nЗабт этишга чоғланган.\nВале бизлар улашган гул\nҲурматли АЁЛЛАР, аниқроғи, оналар опалар, сингиллар ва қизлар. Биз СИЗни яхши кўришимизни, СИЗни ардоқлашимизни, СИЗга улкан муҳаббатимиз мавжуд эканлигини исботлашимиз учун турли-туман ривоятлар, эртаклар ёки достонлар тўқишимиз шарт эмас. Оддий ҳаётий мисоллар келтирсак кифоя бўлади.\nСиз ОНАМИЗсизки, Улуғ Раббимиз ўзининг энг олий неъмати – жаннат неъматига СИЗнинг розилигингизни қўлга киритишимиз орқалигина мушарраф бўлажаклигимизни эълон қилди.\nСиз ОПАМИЗ ва СИНГЛИМИЗсизки, осмонни забт этган тақдиримизда ҳам, ҳаётимизнинг биргина лаҳзасида СИЗни ҳимоясиз қолдирсак, энг катта ҳасрат эгалари қаторидан жой олишимиз муқаррар. СИЗнинг тарбиянгизни гарданимизга кўтариш билан биргаликда, шу омонатни бажариш натижасида буюк мукофотлар эгаси бўлишимизни жуда-жуда яхши биламиз.\nСиз АЁЛИМИЗ бўлганингиз заҳоти, кийдириб-едиришидан бошлаб, ҳаётнинг энг майда масалаларигача СИЗга боғланганимиз бор гап. СИЗнинг илм олишингиз-у, ҳордиқ соатларини қандай ўтказишингиз, ҳатто истаб қолсангиз, ўзингиз туққан гўдакларга энага олиб келишни, уни эмизишни ташкил этишни, тарбиясини тўла-тўкис вужудга келтиришни зиммасига олган БИЗ – ЭРКАКЛАРга қандай қилиб СИЗни яхши кўрмаслик тўғри келади?\nСиз ҚИЗИМИЗ бўлдингиз-ки, нодир асарларда фахри коинот бўлмиш пайғамбаримиз битта қиз тарбиясини рисоладагидек амалга оширган отага жаннат калитини топширганлар. Ҳадиснинг нозик англаниладиган жойи шундаки, ҚИЗнинг тарбияси онага эмас, балки отага юкланади.\nМуҳтарама АЁЛЛАР! Биз ажнабий урф-маданиятларидан фарқли равишда, ўтмишда солиҳ йўлни танлаган ота-боболаримиз урфониятини, миллатимиз маънавиятининг асоси саналмиш муқаддас қадриятларни эъзозлаймиз.\nЮқорида келтирилган қисқача таъриф-у, тавсифлардан сўнг аниқ бўляптики, ЎЗБEК йигити, ЎЗБEК ўғлони, ЎЗБEК оғаси ва ЎЗБEК эр СИЗдек муҳтарама АЁЛЛАРни бир кунгина ҳурмат қилиб бошқа кунда ардоқсиз қолдиришга ҳаққи йўқ экан. Маънан ҳам, жисмонан ҳам.\nУнга юклатилган илоҳий омонатнинг ўзи ҳар соат, ҳар кун, ҳар ҳафта, ҳар йил, умуман олганда, бутун умр СИЗни бошида кўтариб юруши лозим-у, лобуддир. АЁЛ зоти – унга бир кунни хослашдан юқори турадиган зот!”\nМақолани чиройли бир ўхшатиш билан тугатсам нима дейсиз? “Биз СИЗни 15 март, 16 март, 17 март, 18 март, 19 март, 20 март, 21 март кунларида ҳам яхши кўраверамиз, худди СИЗ бизни 15 январь, 16 январь, 17 январь, 18 январь ва бошқа кунларда ҳам эъзозлай олганингиздек!”


Saturday, 20 December 2014 17:51\nШаҳар аэропортида шайх ҳазратларини Керала Ислом маркази аъзолари кўпчилик бўлиб кутиб олиб, бу ерда ўтказиладиган байрам тантаналарида қатнашиш учун таклиф қилинган меҳмонлар учун ҳозирлаб қўйилган меҳмонхонага жойлаштиришди. Шундан сўнг шаҳарнинг диққатга сазовор жойлари билан, хусусан, «Сунний маданият маркази» деб аталмиш бош ташкилотнинг фаолияти билан танишиш бошланди.\nДастлаб марказ қароргоҳида «Сунний маданият маркази» раҳбари, шу диёрдаги мусулмонларнинг пешвоси, машҳур олим, фазилатли шайх Абу Бакр Аҳмад жаноблари билан суҳбат қурилди.\nШайх Муҳаммад Содиқ Муҳаммад Юсуф ҳазратлари шайх Абу Бакр Аҳмад билан кўп йиллардан буён яқиндан хамкорлик қилиб келадилар, бу сафар ҳам «Сунний маданият маркази»га қарашли университет талабаларининг битирув маросими ва бошқа бир неча тадбирларда иштирок этиш учун таклиф қилинган эдилар.\n«Сунний маданият маркази» кенг кўламли, кўп тармоқли фаолият олиб бораётган етакчи исломий ташкилотлардан бири бўлиб, марказ қошида ташкил этилган университетда диний фанлар билан бир қаторда дунёвий илмлар ҳам ўқитилади. Марказ қошида бир неча хайрия ташкилотлари, жумладан, етимпарварлик шуъбаси ҳам фаолият кўрсатиб келмоқда. Меҳмонлар марказнинг жомеъ масжиди билан, бу ерда меҳрибонлик уйи талабалари ўртасида олиб борилаётган тадбирлар билан танишдилар.\nБу йил «Сунний маданият маркази» қошидаги унверситетнинг қурилганига ўттиз етти йил тўлади. Ҳар икки йилда университетда таҳсилни тамомлаган талабаларга битирув шаҳодатномаларини тақдим қилиш маросими халқаро миқёсда, кўплаб нуфузли меҳмонлар иштирокда ўтказиладиган улкан фестивалга айланиб кетади. Бу хайрли фестивалларда баъзан миллионга яқин киши иштирок этади. Бу йилги битирув маросими 19 декабрь кунига белгиланган бўлиб, анъанавий фестиваль дастурига биноан катта тадбир бўлиб ўтди.\nМеҳмонлар «Сунний маданият маркази» ва унинг шохобчалари фаолияти билан танишдилар. Университетда 22000 талаба таҳсил олади, эркак ва аёллар учун алоҳида ётоқхона, ошхона ва бошқа барча керакли шарт-шароитлар муҳайё қилинган. Талабалар орасида чет эллардан келиб ўқиётганлар ҳам кўп. Хусусан, Кашмирда фожиага учраган оилаларнинг болалари учун алоҳида ётоқхоналар ташкил қилиниб, ўқув машғулотлари уларнинг ўз тилларида олиб борилаётгани меҳмонларни мамнун қилди.\nШундан сўнг ҳамма меҳмонлар марказ жомеъ масжидига келиб, жумъа намозини улкан жамоат билан ўқидилар. Намоздан кейин бу йил Қуръон ёдлаш факультетини тамомлаган олтмишга яқин талабага кийдириладиган битирувчилар кийимини кийдириш азиз меҳмонлардан илтимос қилинди.\nШундан сўнг анжуман меҳмонлари марказ учун алоҳида ажратилган 100 фадданлик майдонда шайх Абу Бакр Аҳмаднинг саъй-ҳаракатлари билан бунёд бўлаётган шаҳарча қурилишини бориб кўрдилар. Меҳмонлар қурилиши якунланган тиббиёт марказининг очилиш маросимида иштирок этдилар. Бу ерда даволаш ишлари ўзига хос тарзда йўлга қўйилган бўлиб, беморларга юнон табобати ва яна бошқа бир неча хил услубларда муолажа қилинар экан. Очилиш маросимига Ҳиндистон соғлиқни сақлаш вазири ҳамда бошқа бир гуруҳ расмий шахслар ҳозир бўлишди. Дарвозадаги рамзий боғич кесилди, бош бино пештоқидаги лавҳанинг пардаси очилиб, тантанали очилиш маросими бошланди. Меҳмонлар кенг сайҳонликда бунёд этилган саҳнага таклиф қилиндилар. Тиббиёт марказининг очилишига бағишланган мажлис бошланди. Сўзга чиққанлар «Сунний маданият маркази»га, хусусан, унинг қошида очилган мазкур тиббиёт марказининг фаолиятига Аллоҳ таолодан хайр-барака тилаб, дуолар қилишди. Хусусан, Соғлиқни сақлаш вазири ҳамда шайх Абу Бакр Аҳмад ҳазратлари сўзга чиқиб, улкан қурилиш ишларига ёрдам бераётган ҳомийларни номма-ном зикр қилиб, уларнинг ҳақларига дуо қилишди.\nАср намози ўқилгач, меҳмонлар янги қурилаётган иншоотлардан бирига таклиф қилиндилар. Мезбонларнинг илтимосига биноан шайх Муҳаммад Содиқ Муҳаммад Юсуф ҳазратлари дуо қилиб, ушбу бино қурилишини бошлаб бердилар.\nШундан сўнг меҳмонлар шаҳарга қайтиб келишди ва шом намозидан сўнг таҳфизул Қуръон факультети талабаларининг битирув маросимида иштирок этишди. Қориларга шаҳодатнома бериш маросимига ниҳоятда кўп томошабин тўпланди. Меҳмонлар биринчи қатордан махсус ҳозирлаб қўйилган ўриндиқларга жойлашгач, маросим давом этди. Сўзга чиққанлар ичида марказ раҳбарларидан бири бундан икки ой муқаддам Ўзбекистонга келиб, имом Бухорийни зиёрат қилгани ҳақида узоқ ва ҳаяжон билан гапирди.\nТадбирда табрик сўзи учун шайх Муҳаммад Содиқ Муҳаммад Юсуф ҳазратларига ҳам навбат берилди. Шайх ҳазратлари маросим ташкилотчилари ва битирувчиларни муборакбод этиб, уларга имом Бухорий набираларининг саломини етказдилар, юртимиз буюк муҳаддислар, улуғ алломалар юрти экани, жумладан, имом Термизий, Насоий, Ибн Ҳиббон Бустий, Доримий Самарқандий каби муҳаддислар, Мотуридий, Абу Лайс Самарқандий, Замахшарий, Насафий каби муфассирларнинг, Марғилоний, Сарахсий, Косоний каби улуғ фақихларнинг ватани эканини айтиб ўтдилар. Сўнг Қуръон ёдлаш бўлимининг битирувчиларига, аҳли Қуръонларга санад хақида, олинадиган санаднинг аҳамияти хақида тўхталиб ўтдилар.\nШундан сўнг битирувчиларга шаҳодатномалар, баъзи бир фаолларга эсдалик совғалари топширилди.\n«Сунний маданият маркази» томонидан ташкил қилинган халқаро анжуман иши яна бир неча кун давом этади.\nMore in this category: « Шайх ҳазратларининг Ҳиндистон сафари (2) Ўнинчи Халқаро мусулмон форумидан фотолавҳалар »


Таваллуд топган сана: 28 dekabr 1936 йил\nВафот этган сана: 30 may 2016 йил\nЭркин Воҳидов — ўзбек шоири ва жамоат арбоби. Замоанвий ўзбек адабиётининг ёрқин намоёндаларидан бири. Шоирни ғазал жанрининг чинакам давомчиси десак, муболаға бўлмайди. Ватанга, унинг чексиз кенглигига муҳаббат, она диёрнинг порлоқ келажагига ишонч Эркин Воҳидов ижодининг энг муҳим жиҳати бўлиб қолади.\nУ 1936 йилнинг 28 декабрь куни Фарғона вилоятининг Олтиариқ туманида ўқитувчи оиласида туғилган. Тошкент Давлат университетининг (ҳозирги Ўзбекистон Республикаси Миллий давлат университети) филология факультетида (1955-1960) таҳсил олган. Ўқишни тамомлагач, турли газета ва журналлар нашриёт ва таҳририятларида ишлаган. “Ёшлик” журналининг биринчи бош муҳаррири бўлган (1982).\nЭркин Воҳидов — фуқаролик нуқтаи назари ёрқин ифодаланган шоирдир. Унинг шеърлари келажак авлоднинг тақдири учун ҳавотирга тўла, муаллиф замонавий ҳаётнинг чуқур маънавий ва ахлоқий жараёнларини тушунишга интилади. Унинг “Минора” шеъри ўтмиш хотирасини сақлаб қолиш ҳақида; “Самарқанд кечаси” – бузилмас вақт алоқаси ҳақида; “Шарқ афсонаси” – инсон ҳаётининг мазмуни ҳақида; “Шоир юраги”, “Абай”, “Йўқотилган шеър” – шоирнинг фуқаролик бурчи ҳақида.\nЭ. Воҳидов ижодида ҳажвий йўналиш алоҳида ўрин эгаллайди. “Дониш-қишлоқ латифалари” Матмус ҳақида бўлиб, шоир унда лаганбардорлик, сотқинлик, хасислик, тамагирликни мазах қилади. Шеърлари ҳаёт кузатувлари, чуқур маъноси, ўзига хос ифода воситалари билан қизиқарли.\n“Туяқуш” масалида Э.Воҳидов жонзоднинг иккиламчи номланишидан маромида фойдаланган, яъни – туя ҳамда қуш. Шундай қилиб, ҳажми катта бўлмаган, лекин маъносиз, мунофиқ ва қўрқоқ инсонлар ҳақидаги жуда ўткир шеър яралади.\nЭркин Воҳидовнинг муҳаббатга йўғрилган шеърлари ҳам эътиборга лойиқ. Шоирни ғазал жанрининг чинакам давомчиси десак, муболаға бўлмайди. “Булбул туни билан нолади”, “Ғунча” каби шеърларида анъанавий ғазал белгилари – ихтиросли фожиавий севгини жонлантирувчи булбул ва атиргул, Фарҳод ва Мажнун тимсоллари мавжуд.\nАнъаналарга эҳтиёткорона риоя қилган ҳолда, муаллиф ўзининг мустақил севги тушунчасини етказиб беради. “Орзу чашмаси” шеърида у чашма олдида ўтирган қиз тимсолини гавдалантиради. Реал лавҳалардан чекинган ҳолда, шоир лирик севги тарихини, тўғрироғи, севги умидини яратади. Шеърдаги лирик қаҳрамон севгиси ер тубидан чиқувчи мусаффо чашма каби. Порлоқ туйғу умидидаги шеър қаҳрамони мағрур ва соддадир.\n“Ўзбегим” қасидасида шоир халқнинг энг қадрли ютуғи — Ватан эркинлиги ва мустақиллигини тараннум этади. Эркин Воҳидов “ўрдани ваҳшиёна топташди ва ер жароҳатлари сезилди” мисралари орқади она диёрининг тарихий ўтмишига юзланади. Шоир азалий эркинлик учун интилиш ва диёр равнақини “Алпомиш”, “Торўғли” каби достонларида ифодалаган. Ватанни афсонавий қаҳрамони бўлмиш баходирларнинг қанотли тулпори – куч, қудрат ва эркинлик тимсоли билан узвий ва аниқ боғлай олган.\nШоир Роберт Рождественский унинг ижоди билан завқланиб, шундай ёзган:\nМенга унинг “Нидо” достони жуда манзур бўлди, унинг бенгал шоири Назрулла Ислом ҳақидаги кўп қиррали ва жарангдор “Руҳлар исёни” достони ёқди. Бу ерда муаллифлик овози барча имконият ва қирраларни намоён этган – шивирлашдан қичқириққача.\n“Фикримча, булар — жуда яхши ва аниқ шеърлар. Шунингдек, уларда доно хотиржамлик ва кенглик мавжуд. Яна, оғриқ бор. Ҳақиқий инсон оғриғи...” – деб ёзади рус шоири Роберт Рождественский ўзбек шоири Эркин Воҳидов ҳақида.\n1999 йил Эркин Воҳидовга Ўзбекистон қаҳрамони унвони берилиб, шоир хизматлари шарафланди.\nИлк шеърий тўплами:\n“Тонг нафаси” (1961).\n“Қўшиқларим сизга” (1962),\n“Юрак ва ақл” (1963), “Нидо” (1964),\n“Палаткада ёзилган достон” (1966),\n“Ёшлик девони” (1969),\n“Чароғбон” (1970), “Тирик сайёралар” (1978),\n“Шарқий қирғоқ” (1981),\n“Келажакка мактуб” (1983),\n“Муҳаббат” (1984), “Замонавий ёшлар” (1986),\n“Аччиқ ҳақиқат яхши...” (1992)\nСаҳна асарлари: “Олтин девор”, “Истамбул фожиаси”, “Иккинчи тумор”.\nЭркин Воҳидов ўзбек тилига Гётенинг “Фауст”, С. Есенин, А. Твардовский, М. Иқбол, Р. Ҳамзатов, Г. Эминс ва бошқа шоирларнинг шеърларини ўзбек тилига таржима қилган.\n2016 йилнинг 30 май куни таниқли ижодий арбоб ва Ўзбекистон халқ шоири Эркин Воҳидов узоқ давом этган касалликдан сўнг вафот этди.


Mening fikrim - 478-s-p/20\nЖамоавий мурожаатга овоз бериш учун: 5 кун қолди\nМуаллиф:TAJIBAYEV ILXOM ANVARJANOVICH\nЮқоридагиларни инобатга олган ҳолда, Айдаркўл атрофида туристик зоналарни ташкил этишни таклиф қиламиз.\nБАРЧАНГИЗДАН ЙЎЛ ОЧИШДЕК САВОБЛИ ИШДА, айнан шу таклифнинг давомига, яъни "Юртимизнинг шарқий ва ғарбий ҳудудларида транспорт қатновини қулайлаштириш ҳақида" сарлавҳали таклифга ҳам овоз беришингизни илтимос қиламан. Таклифда жуда долзарб муаммолар ечими кўрсатилган.\n19 Август 2020, 01:14\nЗўр таклиф. Афсуски, овозлар етарли бўлмаяпти.\n19 Август 2020, 01:13


Никоҳ: Никоҳ шартномасининг дуруст бўлишига таъсир қилиб, уни ботил қиладиган бузуқ шартлар\nBy Шайх Саидаҳмад Нуриддин on 01/15/2018 НИКОҲ ФИҚҲ\nУчинчидан: никоҳ шартномасининг дуруст бўлишига таъсир қилиб, уни ботил қиладиган бузуқ шартлар\n1. Агар куёв никоҳда келинга маҳр бермасликни шарт қилса, шайхулислом Ибн Таймия роҳимаҳуллоҳ рожиҳ деб билган фикрга кўра бундай никоҳ ботил бўлади. Бироқ куёв никоҳда маҳр белгиламаган бўлса, никоҳ ботил бўлмайди. Негаки, маҳр бермасликни шарт қилиш билан маҳр белгиламаслик ўртасида фарқ бор. Мазкур масалани олдинги мақолаларимизда айтиб ўтган эдик.\n2. Шиғор никоҳи:\nШиғор никоҳи дегани икки инсондан ҳар бири иккинчисига қарамоғидаги аёлни маҳрсиз турмушга бериши шарт қилинган никоҳдир. Ибн Масъуд розияллоҳу анҳудан ривоят қилинган ҳадисда «Расулуллоҳ соллаллоҳу алайҳи ва саллам шиғор (никоҳи)дан қайтарганлар». Бу никоҳ жоҳилият давридаги никоҳ турларидан биридир. Унга кўра бир инсон бошқа бирига ўз қизи ёки синглисини турмушга берар экан, у ҳам қизи ёки синглисини бунга турмушга беришини шарт қилади. Албатта, бу шарт ва бундай шартни ўз ичига олган шартнома ботилдир. Бироқ ҳар икки томон аёлга маҳр белгиласа, аёл ўз ихтиёри билан никоҳга рози бўлса ва келин-куёв бир-бирига тенг бўлса, бундай никоҳ албатта дурустдир.\nБаъзи уламоларнинг фикрича, бундай никоҳ гарчи маҳр белгиланган бўлса ҳам дуруст эмас. Улар бунга қуйидаги асарни далил қилишган. Унда келишича, Аббос ибн Абдуллоҳ ибн Аббос билан Абдураҳмон ибн Ҳакам бир-бирларига қизларини турмушга беришади. Ҳар иккови аёлига маҳр белгилайдилар. Шунда Муовия Марвонга мактуб йўллаб, улар ўртасидаги никоҳларни бузишга буюради. У мактубида жумладан шундай дейди: «Бу Расулуллоҳ соллаллоҳу алайҳи ва саллам қайтарган шиғор (никоҳи)дир».\n3. Ҳалоллаш шарти билан қилинган никоҳ:\nАёлни биринчи эрига ҳалоллаб бериш шарти ҳам ва шу шарт билан қилинган никоҳ ҳам ботилдир. Бундай никоҳда эркак аёлнинг биринчи эри қайтиб олиши учун унга жинсий яқинлик қилиб, сўнг талоқ қилади. Расулуллоҳ соллаллоҳу алайҳи ва саллам айтадилар: «Аллоҳ таоло (уч бор талоқ қилинган аёлни эрига) ҳалоллаб берувчини ҳам, ҳалоллаб беришни сўраган (собиқ эр)ни ҳам лаънатлади». Расулуллоҳ соллаллоҳу алайҳи ва саллам уч бор талоқ қилинган аёлни эрига ҳалоллаб бермоқчи бўлган эркакни «(Эчкини қочириш учун) ёлланган така» деб номлаганлар.\nАгар инсон уч бор талоқ қилинган аёлни ҳалол қилиш учун уйланса, шу билан биринчи эрига ҳалол бўладими, йўқми?\nЖавоб: бу билан аёл биринчи эрига ҳалол бўлиб қолмайди. Бу борада эр-хотиндан ҳар иккиси ҳалол қилишни ният қиладими ёки фақат буни (ҳалолловчи) эр ният қиладими, фарқи йўқ. Аммо фақат аёл ҳалолланишни ният қилса, бунда уламолар ихтилоф қилишган. Менинг наздимдаги рожиҳ фикрга кўра, мазкур ҳолатда ҳам аёл биринчи эрига ҳалол бўлмайди. Қуйидаги асар шунга далолат қилади. Нофеъ айтади: «Бир киши Ибн Умар розияллоҳу анҳумонинг олдига келиб, ундан бир киши хотинини уч бор талоқ қилгани, кейин у билан келишмаган ҳолда бир биродари эрига ҳалол бўлсин деб аёлга уйлангани, энди бу аёл биринчи эрига ҳалол бўлиш-бўлишмаслиги ҳақида сўради? Ибн Умар айтди: «Йўқ, чинакам оила қуриш истаги билан никоҳ қилган бўлсагина ҳалол бўлади. Биз буни Расулуллоҳ соллаллоҳу алайҳи ва саллам даврларида зино деб билар эдик».\nУмар ибн Хаттоб розияллоҳу анҳу айтади: «Ҳузуримга келтирилган (уч талоқ қилинган аёлни собиқ эрига) ҳалолловчи эркак ёки (собиқ эрига) ҳалолланувчи аёл борки, албатта, иккисини тошбўрон қиламан».\n4. Мутъа никоҳи:\nМутъа никоҳи деганда эркак ва аёлнинг маълум миқдор маблағ эвазига маълум муддатга қадар турмуш қуриши назарда тутилади. Аёлга бериладиган нарса нақд пул, озиқ-овқат ёки кийим-кечак ва ҳоказо нарсалар бўлиши, шунингдек, турмуш қуриш учун белгиланган муддат бир ёки икки кун, бир ой, бир йил ёки ундан ҳам кўпроқ ёхуд камроқ муддат бўлиши мумкин. Агар келишилган муддат ниҳоясига етса, эр-хотин ҳеч қандай талоқсиз ажралиб кетаверадилар. Шунингдек, мутъа никоҳи сабабли эр-хотин ўртасида ўзаро мерос олиш ҳуқуқи собит бўлмайди.\nШариатда қарор топган энг охирги ҳукмга кўра, мутъа никоҳи ҳаромдир. Негаки, мутъа никоҳи дастлаб ҳалол қилинган, сўнг Хайбар ғазотида ҳаром қилинган, сўнг Автос жангида ҳалол қилинган ва охир-оқибат ҳаром қилинган эди.\n(1) Баъзи саҳобалардан мутъа никоҳи жоизлиги тўғрисида ривоятлар келган. Бу саҳобалар Расулуллоҳ соллаллоҳу алайҳи ва салламнинг мутъа никоҳидан қайтарганликларини, энг сўнг бу никоҳ ҳаром қилинганидан бехабар қолган бўлишлари мумкин.\n(2) Агар бирон эркак ва аёл мутъа никоҳига кўра турмуш қуришса, улар ўртасини ажратиш вожиб бўлади.\n(3) Агар бир инсон шартлашмасдан дилида мутъа никоҳини ният қилса (масалан, аёлга бир ой муддатга ёки ўша шаҳарда қолиш муддатича уйланишни ният қилса), бунинг ҳукми нима бўлади?\nУламолар бундай никоҳ ҳукмида ихтилофлашганлар:\nБир гуруҳ уламолар бундай никоҳни ҳаром деб биладилар. Чунки у мутъа никоҳига ўхшайди, унинг ҳукми никоҳда шарт қилмаган ҳолда дилида аёлни собиқ эрига ҳалоллашни ният қилган кишининг ҳукми билан баробар.\nБошқа бир гуруҳ уламоларнинг фикрича, бундай никоҳ дурустдир, чунки уни мутъа никоҳига қиёслаб бўлмайди. Зеро, бу никоҳда эр-хотин ўртасидаги никоҳ давом этиб кетиши ҳам мумкин, мутъа никоҳи эса белгиланган муддат тугаши билан ўз-ўзидан бекор бўлади.\nШайх Ибн Усаймин роҳимаҳуллоҳ айтади: «Менинг фикримча, бу мутъа никоҳига кирмайди, бироқ у бошқа жиҳатдан ҳаромдир. У ҳам бўлса, эр бундай нияти билан хотин ва унинг валийсига хиёнат қилган саналади. Чунки аёл ва унинг валийси эрнинг бу ниятини билишса, никоҳга рози бўлишмайди. Агар эркак дилидаги ниятини никоҳда шарт қилса, унда мутъа никоҳига айланади. Бинобарин, бу турли никоҳни мутъа никоҳи бўлгани учун эмас, балки ундаги хиёнат сабабли ҳаром деймиз…\nБиз ихтиёр қилган иккинчи фикрга кўра, никоҳ дуруст бўлса-да, эр фирибгарлиги сабаб гуноҳкор бўлади».\nЭслатма: жоҳилият даврида никоҳ қандай бўлган?\nУрвадан ривоят қилинади. «Унга Расулуллоҳ соллаллоҳу алайҳи ва салламнинг аёллари Ойша розияллоҳу анҳо айтиб беришича, жоҳилият давридаги никоҳлар тўрт хил бўлган. Улардан бири бугунги кундаги никоҳларга ўхшаш бўлган никоҳ; бир эркак бошқа бирининг ҳузурига қарамоғидаги аёлни ёки қизини сўраб борар эди. Аёлнинг маҳрини бериб, сўнг уни никоҳига олар эди. бошқа бир никоҳ борки, унга кўра эр ҳайздан пок бўлган аёлига: «Фалончининг олдига бориб, у билан жинсий яқинлик қил», дер эди. Шундан сўнг эр аёлидан четланар, то жинсий яқинлик қилган эркакдан ҳомиладорлиги аниқ бўлмагунча унга яқинлик қилмас эди. Ҳомиладорлиги аниқ бўлгач, истаса яқинлик қиларди. Эр зеҳн-заковотли фарзанд орттириш учун шундай қиларди. Бу никоҳ «истибзоъ» никоҳи деб аталарди.\nЯна бошқа бир никоҳ ҳам бор эдики, унда ўнтадан ошмаган эркаклар бир аёлнинг уйига кириб, барчалари у билан жинсий яқинлик қилишарди. Аёл ҳомиладор бўлиб, боласини туғиб, орадан бир неча кун ўтгач, унга яқинлик қилганларга чопар юборарди. Эркаклардан биронтаси бу чақириқдан бош тортмай, албатта унинг ҳузурида тўпланишар эди. Аёл тўпланганларга қарата: “Нима иш қилганингиз барчангизга маълум. Мана мен фарзанд кўрдим”, дер ва: “Эй фалончи, бу сенинг ўғлинг”, дея ҳозир бўлганлардан ўзига ёққаннинг исмини тилга оларди. Шундай қилиб, бола унга нисбат берилар, ҳеч ким бундан бош тортолмас эди.\nТўртинчи тур никоҳ ҳам бор эди. Унга кўра кўп одамлар йиғилиб, бир аёлнинг уйига киришар ва у келган одамни қайтармас эди. Улар фоҳиша аёллар бўлиб, эшикларига белги сифатида муайян байроқлар тикиб қўйишар, ким уларга яқинлик қилишни хоҳласа кириб келаверарди. Бундай аёллардан бири ҳомиладор бўлиб, боласини туғса, одамлар йиғилиб, қофийларни чақиришар ва болани улар айтган кишига нисбат беришарди. Шундай қилиб бола қофийлар аниқлаган кишига тиркалар ва “фалончининг ўғли” деб унинг номи билан чақирилар эди. Ота бўлмиш киши ҳам бундан бўйин товламас эди.\nРасулуллоҳ соллаллоҳу алайҳи ва саллам ҳақ билан пайғамбар қилиб юборилгач, жоҳилият давридаги барча никоҳларни бекор қилдилар. Бундан ҳозирги кунда одамлар ўртасида жорий бўлган никоҳ мустаснодир».\nЖоҳилият никоҳларидан яна бири шиғор никоҳидир. Бу никоҳнинг таърифи юқорида зикр қилинди.\n Бухорий (6960), Муслим (1415), Абу Довуд (2074), Насоий (6/112) ривояти.\n Ҳасан. Абу Довуд (2075), Аҳмад (4/94) ривояти.\n Ҳасан. Ибн Можа (1936), Ҳоким (2/217), Табароний «Кабир»да (17/299) ривояти. Албоний «Саҳиҳул жомеъ»да (2596) ҳасан деган.\n Саҳиҳ. Ҳоким (2/199), Байҳақий (7/208) ривояти. Ҳадисни Ҳоким саҳиҳ деган, Заҳабий ҳокимнинг саҳиҳ деган фикрини маъқуллаган.\n Саҳиҳ. Абдураззоқ (6/265), Саид ибн Мансур (1992) ривоят қилишган.\n «Аш-шарҳул мумтеъ» (5/248).\n Қофий – из ва аломатларга қараб тахмин қиладиган, одамлар ўртасидаги ўхшашликларга қараб уларнинг насабини аниқлаш қобилиятига эга инсон.\n Бухорий (5127), Абу Довуд (2272) ривояти.\nAvvalgi maqolaБаҳоийларнинг пешвоси (2)\nKeyingi maqola Энг афзал маҳр қанча?


Озарбайжондаги тўй кортежида 15 КамАЗ иштирок этди » Скачать музыку бесплатно новинки музыки 2016-2017\nКомментариев: 0 Просмотров: 433 Дата: 10-03-2016, 04:17 15 КамАЗдан ташкил топган кортеж Озарбайжон йўлларида саф тортиб ҳаракатланаётганини қуйидаги саҳифага жойланган видероликдан кўриш мумкин. Юк машиналари гуллар ва юракчалар рамзи билан тантанавор безатилган. Озарбайжон ОАВларига асосланадиган бўлсак, ноодатий тўй маросими Ленкоран туманининг Ширинсув қишлоғида ўтказилмоқда. 26 ёшли куёв юк машинаси ҳайдайди. КамАЗлар иштирокида ўзининг тўйини ўтказишни ният қилган. Келин ва куёв ҳам КамАЗга ўтириб сайр этишди. - деб хабар бермоқда Carzone.uz нашри.


Сариев Қахраман Раматуллаевич\nТўғилган санаси: 07.01.1980\nТўғилган жойи: Тўрткул тумани\n2002 й. Тошкент давлат шарқшунослик институти (кундузги),\n2004 й. Тошкент давлат шарқшунослик институти магистратураси,\n2012 й. Ўзбекистон Республикаси Президенти ҳузуридаги давлат ва жамият қурилиши академияси\n1998-2002 йй. - Тошкент давлат шарқшунослик институти талабаси\n2002-2004 йй. - Тошкент давлат шарқшунослик институти магистранти\n2004-2006 йй. - Тошкент шаҳар статистика бошқармаси Ташқи иқтисодий фаолият статистика бўлими мутахассиси\n2006-2007 йй. - Ўзбекистон Республикаси Давлат статистика қўмитаси ташқи иқтисодий ва давлатлараро алоқалар ахборотларни тайёрлаш бўлими иқтисодчиси, ташқи иқтисодий фаолият статистика бошқармаси йетакчи мутахассиси, йиғма статистика ишлар бошқармаси етакчи мутахассиси\n2007-2009 йй. - Тошкент шаҳар статистика бошқармаси ташқи иқтисодий фаолият статистика бўлими бошлиғи ўринбосари, бўлим бошлиғи\n2009-2010 йй. - Ўзбекистон Республикаси Давлат статистика қўмитаси ички савдо статистикаси ахборотларни тайёрлаш бўлими бошлиғи вазифасини бажарувчиси, бўлим бошлиғи\n2010-2011 йй. - Ўзбекистон Республикаси Давлат статистика қўмитаси ташқи иқтисодий фаолият статистика бошқармаси бошлиғининг ўринбосари, бошлиғи\n2011-2012 йй. - Ўзбекистон Республикаси Президенти ҳузуридаги давлат ва жамият қурилиши академияси тингловчиси\n2012-2013 йй. - Ўзбекистон Республикаси Давлат статистика қўмитаси йиғма статистика ишлари бошқармаси бошлиғи\n2013-2014 йй. - Ўзбекистон Республикаси Давлат статистика қўмитаси йиғма ахборот ишлари бошқармаси бошлиғи\n2014-2016 йй. - Қорақалпоғистон Республикаси Иқтисодиёт вазири\n2016 й. - ҳ.в. - Қорақалпогистон Республикаси Вазирлар Кенгашининг Раиси\nМанзил: Нукус шаҳри, Ғарезсизлик кўчаси, 50 уй\nФуқароларни қабул қилиш кунлари: Ҳар ҳафтанинг душанба куни соат 16:00 дан 18:00 гача Вазирлар Кенгаши биноси Фуқароларни қабул қилиш хонасида (1-қават).\nҚорақалпоғистон Республикаси Вазирлар Кенгаши Раисининг\n- Қорақалпоғистон Республикаси Вазирлар Кенгашининг Раиси иқтисодиётнинг, ижтимоий ва маънавий соҳанинг самарали фаолиятига раҳбарликни амалга оширади. Ўзбекистон Республикаси қонунлари ва Ўзбекистон Республикаси Олий Мажлисининг бошқада қарорлари, Ўзбекистон Республикаси Президенти фармонлари, қарорлари ва фармойишлари, Ўзбекистон Республикаси Вазирлар Маҳкамаси қарорлари ва фармойишлари, Қорақалпоғистон Республикаси қонунлари ва Қорақалпоғистон Республикаси Жўқорғи Кенгесининг бошқада қарорлари, Қорақалпоғистон Республикаси Жўқорғи Кенгеси Президиумининг қарорлари ижросини таъминлайди;\n- Қорақалпоғистон Республикаси Вазирлар Кенгашининг Раиси Ўзбекистон Республикаси қонунлари ва Ўзбекистон Республикаси Олий Мажлисининг бошқада қарорлари, Ўзбекистон Республикаси Президенти фармонлари, қарорлари ва фармойишлари, Ўзбекистон Республикаси Вазирлар Маҳкамаси қарорлари ва фармойишлари, Қорақалпоғистон Республикаси қонунлари ва Қорақалпоғистон Республикаси Жўқорғи Кенгесининг бошқада қарорлари, Қорақалпоғистон Республикаси Жўқорғи Кенгеси Президиумининг қарорлари асосида ҳамда уларни ижро этиб, Қорақалпоғистон Республикасининг барча ҳудудида ижро қилиниши шарт бўлган қарорлар ва фармойишлар чиқаради.\n- Қорақалпоғистон Республикаси Вазирлар Кенгашининг Раиси Ўзбекистон ва Қорақалпоғистон Республикаси Конституциялари ҳамда “Қорақалпоғистон Республикаси Вазирлар Кенгаши тўғрисида”ги Қонун асосида фаолият олиб боради.\n- Ҳукумат фаолиятига раҳбарлик қилади ва унинг ўз ваколотларини самарали амалга ошириш учун чора-тадбирлар қабул қилади;\n- Қорақалпоғистон Республикаси Жўқорғи Кенгесига, сессиялар оралиғидаги даврда Қорақалпоғистон Республикаси Жўқорғи Кенгеси Раёсатига Қорақалпоғистон Республикаси Вазирлар Кенгаши Раиси ўринбосарларини ва Қорақалпоғистон Республикаси Вазирлар Кенгаши аъзоларини тайинлаш ва лавозимдан озод этиш тўғрисида таклифлар беради;\n- Вазирлар Кенгаши Раиси ўринбосарлари орасида вазифаларни тақсимлайди ва кейинчалик уни Вазирлар Кенгаши Раёсатига тасдиқлашга тавсия этади;\n- Қорақалпоғистон Республикаси Жўқорғи Кенгесига, сессиялар оралиғидаги даврда Қорақалпоғистон Республикаси Жўқорғи Кенгеси Раёсатига Қорақалпоғистон Республикаси вазирликларини, давлат қўмиталарини ва бошқа давлат бошқарув органларини тузиш ва тугатиш тўғрисида таклифлар киритади;\n- Қорақалпоғистон Республикаси Жўқорғи Кенгеси Раисига туманлар ва шаҳарлар ҳокимларини тайинлаш ва лавозимидан озод этиш тўғрисида таклифлар киритади;\n- Вазирлар Кенгаши ва унинг Раёсати мажлисларига раҳбарлик қилади;\n- Вазирлар Кенгаши фаолиятида коллегияликни таъминлайди;\n- Вазирлар Кенгашининг тегишли комиссиялари ва кенгашларига раҳбарликни амалга оширади ва уларнинг фаолиятини мувофиқлаштириб боради;\n- Вазирлар Кенгаши ва унинг Раёсати мажлисида муҳокама қилишни талаб қилмайдиган давлат ва хўжалик бошқарувининг айрим масалалари бўйича қарорлар қабул қилади;\n- ўз ваколотлари доирасида қонун томонидан белгиланган бошқа ваколотларни ҳам амалга оширади.\nКўришлар сони: 25208\nЮқоридаги телефон номерлар орқалы коррупцияга боғлиқ мурожаатлар ҳам қабул қилинади


Андижонда янги йилгача яна 6 та янги уй фойдаланишга топширилади\nАндижонда вилоят маркази аҳолисини уй-жой билан таъминлаш масалаларига бағишланган брифинг бўлиб ўтди. Унда аҳолини уй-жой билан таъминлаш борасида амалга оширилган ишлар ва келгуси режалар ҳақида атрофлича маълумот берилди.\nПрезидентимизнинг 2017 йил 23 октябрдаги “2017-2020 йилларда шаҳарларда арзон кўп квартирали уйларни қуриш ва реконструкция қилиш дастурини самарали амалга ошириш борасидаги қўшимча чора-тадбирлар тўғрисида”ги қарорига мувофиқ, Андижон шаҳрида тегишли муҳандислик ва ижтимоий инфратузилмага эга бўлган 47 та уй-жой қурилиши белгилангани таъкидланди.\nМазкур қарор ижроси доирасида ўтган йили етти қаватли 7 та арзон уй қурилиб, фойдаланишга топширилган. Жорий йилда 20 та ана шундай уй барпо этилиши белгиланган бўлиб, айни кунга қадар имтиёзли ипотека кредити ҳисобидан қад ростлаган 584 квартирали 14 та уй ўз эгаларига топширилган. Янги йил байрами арафасида яна 6 та кўп қаватли арзон уй фойдаланишга топширилади.\nУшбу уй-жойлар фуқароларга йилига 7 фоизли ставка бўйича 3 йиллик имтиёзли давр билан 15 йил муддатга кредитга берилмоқда.\nКеласи йили Андижон шаҳрида яна 20 та етти қаватли арзон уй-жой қурилиши кўзда тутилган.\nАҳолининг уй-жойга бўлган талаб ва эҳтиёжидан келиб чиқиб, тижорат банклари томонидан ҳам кўп қаватли уй-жойлар қурилмоқда ва шаҳарликларга тақдим этилмоқда. “Обод маҳалла” дастури доирасида шаҳарнинг Мустақиллик маҳалласида қийин шароитда яшаётган 226 оилага Боғишамол даҳасида барпо этилган 2 сотихли янги уйлардан берилди.\nЎзбекистон Республикаси Вазирлар Маҳкамасининг 2018 йил 12 апрелдаги “Оғир ижтимоий вазиятга тушиб қолган хотин-қизларга, ногиронлиги бўлган, кам таъминланган, фарзандларини тўлиқсиз оилада тарбиялаётган ва уй-жой шароитини яхшилашга муҳтож оналарга арзон уй-жойлар бериш тартиби тўғрисидаги низомни тасдиқлаш ҳақида”ги қарори асосида кўплаб хотин-қизлар уй-жой билан таъминланди. Жумладан, шаҳар ҳудудидаги бўшаб қолган 2 та коллеж ётоқхонаси реконструкция қилиниб, мослаштирилди ва уй-жойга айлантирилиши ҳисобига 63 нафар хотин-қиз уй-жой билан таъминланди.\nБрифингда мутасаддилар томонидан 7 қаватли арзон ва имтиёзли бериладиган бошқа уйларни олиш тартиби тўғрисида батафсил маълумот берилди.


WP: МРБ Хитойдаги ходимларини чақириб олди\n09:42 / 01.10.2015\nАҚШ Марказий разведка бошқармаси Хитойдаги элчихонасининг айрим ходимларини чақириб олди, негаки хакерлик ҳужумларидан сўнг ўғирланган маълумот базалари уларни фош бўлишга яқин қилиб қўйди. Бу ҳақда The Washington Post нашри хабар бермоқда.\nҚарор АҚШ маъмурияти бошқармаларига уюштирилган хакерлик ҳужумларидан сўнг қабул қилинди. Ушбу ҳужумларни Хитой уюштирилгани кўп бора таъкидланди, аммо исботлар келтирилмади.\nЎғирланган маълумотлар АҚШ давлат департаменти ходимларининг таржимаи ҳолларини ўз ичига олади. Америкалик разведкачилар ХХР бу рўйхатни элчихона ходимлари рўйхати билан қиёслаб кўришидан ҳадиксирамоқда.


Тошкент, Ўзбекистон (UzDaily.uz) -- Бразилиянинг Рио-де-Жанейро шаҳрида давом этаётган Олимпиада ўйинларининг бокс баҳслар қизиқарли паллага кириб улгурди. Унда ҳамюртимиз Шаҳрам Ғиёсов 69 кг вазн тоифасида жангларга киришди.\nЯрим финалда боксчимиз жаҳон чемпиони, марокашлик Муҳаммад Рабиига қарши рингга чиқди. Муросасиз кечган жангда Ғиёсов 3:0 ҳисобида ғалаба қозонди ва финалга йўл олди. Энди финалда у қозоғистонлик Дониёр Елеусинов билан баҳс олиб боради.


Дилшод Ҳоликов мухлислари учун туҳфа тайёрламоқда » PopCorn.uz - Шоу Бизнес олами хақиқати\nДилшод Ҳоликов мухлислари учун туҳфа тайёрламоқда\nСана: 13.10.2014 907\n''Ўзбегим таронаси'' радиоси доимий равишда санъаткорлар учун катта имконият яратади. Яъни ҳар бир хонанда ўз ижод намунасини кенг оммага тақдим этиши учун деярли ҳар куни премьера дастури бўлиб утади.\nЯқиндагина ана шу дастур меҳмони бўлган Дилшод Ҳоликов ўзининг ''Келармиканда'' номли янги таронасини мухлислари ҳукмига хавола этганди. Илиқ фикрлар ва самимий тилаклардан илхомланган Дилшод Ҳоликов мазкур қўшиқ учун клип тасвирга олишни мақсад қилибди ва вақтни ўтказмасдан режиссёр Шуҳрат Мавлонов билан ҳамкорликни бошлаб юборибди.\nМаълум бўлишича, икки кун суратга олиш ишлари давом этиб, кеча клипнинг хонанда билан боғлик кадрлари тасвирга олинди. Олдинда монтаж ишлари якунланса, янги клипни биринчилардан бўлиб бизнинг сайтда томоша қиласиз.\nЛоладан баҳор туҳфаси\nLobar 13 10 2014 12:08\nPopcorn saytiga qaynoq yangiliklar uchun rahmat\nСардорбек 13 10 2014 12:09\nМайли майли кутамиз\nБоби 13 10 2014 12:10


Ишонч ва эътибор намунаси\n“Туркистон” саройида мамлакатимиз тараққиётига муносиб ҳисса қўшиб келаётган ёшларга “Ўзбекистон белгиси” кўкрак нишони топширилди.\n“Камолот” ёшлар ижтимоий ҳаракати Марказий Кенгаши томонидан ўтказилган ушбу маросимда давлат ва жамоат ташкилотлари вакиллари, ҳаракатнинг етакчилари ҳамда фаоллари, ўқитувчилар, талабалар, оммавий ахборот воситалари ходимлари қатнашди.\nТадбир иштирокчилари Мустақиллик майдонида бўлиб, ҳурриятимиз, порлоқ истиқболимиз ҳамда эзгу ниятларимиз рамзи бўлган Мустақиллик ва эзгулик монументи пойига гул қўйди.\nМамлакатимизда Президентимиз раҳнамолигида амалга оширилаётган кенг кўламли ислоҳотлар натижасида ёшларимизнинг ҳар томонлама замонавий билим олишлари, зарур касб-ҳунар эгаллашлари ҳамда спорт билан мунтазам шуғулланишлари учун барча шарт-шароит яратиб берилган. Ана шундай юксак эътибор туфайли Истиқлол фарзандлари турли соҳаларда билим ва иқтидорини, азму шижоати ҳамда фидойилигини кўрсатиб келаяпти. Айниқса, улар томонидан илгари сурилаётган лойиҳалар, ишланмалар ҳамда илмий изланишлар мутахассислар томонидан юқори баҳоланмоқда. Шунингдек, навқирон авлоднинг таълим ва тадбиркорлик, спорт ҳамда бошқа соҳаларда қўлга киритаётган улкан ютуқ ва марралари халқимиз салоҳиятини халқаро доираларда кенг намойиш қилиш, юртимиз обрў-эътиборини мустаҳкамлашда муҳим омил бўлмоқда.\nДавлатимиз раҳбарининг жорий йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори ҳамда “Соғлом бола йили” Давлат дастурида белгиланган вазифалар ижроси бундай эзгу саъй-ҳаракатларни янги босқичга кўтарди.\n“Ўзбекистон белгиси” кўкрак нишони Президентимизнинг 2003 йил 4 августдаги Фармонига биноан, юксак ватанпарварлик, фидойилик ва меҳнатсеварлик фазилатлари билан мамлакатимизнинг ижтимоий-сиёсий ҳаётида алоҳида намуна кўрсатиб келаётган ёшларга топширилиб келинади. Бу эса Ватанга муносиб фарзанд бўлишни, юрт корига ярашни муқаддас бурч, деб билган ёшларимизга кўрсатилаётган улкан ишончнинг яна бир яққол ифодасидир.\nЖорий йилда илм-фан, маданият, таълим, соғлиқни сақлаш, санъат, журналистика, спорт, қишлоқ хўжалиги, кичик бизнес, ҳуқуқ ва ҳарбий соҳаларда ўқиётган, ишлаётган ҳамда илмий-ижодий фаолият билан шуғулланиб, юксак натижаларга эришаётган 28 нафар йигит-қиз “Ўзбекистон белгиси” кўкрак нишонига сазовор бўлди.\nТақдирлаш маросимида сўзга чиққанлар юртимизда ёшлар камолотига кўрсатаётган доимий эътибори ва ғамхўрлиги учун Президентимизга миннатдорлик билдирди.\n— Бизнинг чуқур билим олишимиз, иқтидоримизни шакллантиришимиз учун катта имконият мавжуд, — дейди Мирзо Улуғбек номидаги Ўзбекистон Миллий университети магистранти Гўзалхон Эргашева. — Ана шу юксак эъзоз ва эътибор туфайли тенгдошларимиз қатор муваффақиятларни қўлга киритмоқда. Мен ҳам шундай шижоатли тенгдошларим қаторида “Ўзбекистон белгиси” кўкрак нишони соҳибаси бўлдим. Албатта, бундай юксак эътироф бизни янада фаол бўлишга ундайди.\nМазкур рукндаги бошқа мақолалар: « Ижтимоий-меҳнат ҳуқуқларининг таъминланиши\tФидокорона меҳнатнинг муносиб эътирофи »


Нукус педагогика институти ректори ишдан кетди- Kruz.uz\n08:43, 09.06.2018 6800 0 Жамият\nАжиниёз номидаги Нукус давлат педагогика институти ректори Куанишбай Келимбетович Оразимбетов лавозимдан озод этилди. Ўзбекистон Республикаси бош вазири Абдулла Арипов Вазирлар Маҳкамасининг тегишли қарорини имзолаган.\nФилология фанлари доктори, профессор Куанишбай Оразимбетов 2016 йилнинг 26 августидан буён институтга ректорлик қилиб келаётганди.\nЭслатиб ўтамиз, март ойи бошида Қорақалпоғистон Республикаси прокуратураси томонидан белгиланган квотадан ортиқ абитуриентни ўқишга қабул қилган Нукус педагогика институти раҳбарларига нисбатан жиноят иши қўзғатилганди.\nO’zLiDeP Қорақалпоғистон Республикаси Кенгаши #Ardaqlaw-2017 божхона пости кекса қўриқхона таянч пунктлари Хуш кайфият Мотамсаро она чартер рейс Шунқорлар